title: Severi Parko

text: Severi Parko toimi useissa taideteollisuuden, muotoilun ja alan koulutuksen luottamus- ja asiantuntijatehtävissä. Hän toimi valtion taideteollisen toimikunnan varapuheenjohtajana 1968–1970 ja jäsenenä 1971–1973 sekä 1980–1985. Parko jäi eläkkeelle vuonna 1994.


title: Severi Parko

text: Kirjallisen tuotantonsa Severi Parko aloitti vuonna 1984 julkaistulla kirjalla "Savikuoppa ja kulissi". Hänen kirjansa pohjautuvat muistelmiin, esseisiin ja laajapohjaiseen tietoon. "Kunniaistuin ja muita aiheita" (1994) sisältää muistelmia ihmisistä ja taideteoksista, sekä näiden yhteyksistä. Esipuheessaan Severi Parko sanoo tehneensä tämän teoksen akateemisen jäähyväisluennon sijasta. "Leimasimen jäljessä" (2002) hän valottaa niin Ateneumin kuin oman sukunsa historiaa. "Elävä malli – muisteluksia, selityksiä ja kuvatekstejä" (2008) kertoo siitä, miten Severi Parkosta tuli opettaja.


title: Severi Parko

text: Severi Parko palkittiin Taideteollisen korkeakoulun kunniajäsenyydellä vuonna 2002.


title: Severi Parko

text: Hänen puolisonsa oli vuodesta 1956 sisustusarkkitehti Marja-Liisa Annikki Hurme.


title: Maciste (elokuva)

text: Maciste on vuonna 1915 valmistunut italialainen seikkailuelokuva. Sen sankari on Bartolomeo Paganon esittämä voimamies Maciste, joka oli edellisenä vuonna tullut kuuluisaksi Giovanni Pastronen ohjaamassa mykkäelokuvan klassikossa "Cabiria". Elokuvan ovat ohjanneet Pastronen valvonnassa Luigi Borgnetto ja Vincenzo Dènizot.


title: Maciste (elokuva)

text: Rikollisjoukkion jahtaama tyttö piiloutuu elokuvateatteriin, jossa näytetään Pastronen "Cabiriaa". Sen sankarin uroteot tekevät vaikutuksen tyttöön, joka päättää pyytää Macistea auttamaan häntä. Seuraavana päivänä Itala Filmin studiolle saapuu tapahtumat käynnistävä salaperäinen kirje…


title: Maciste (elokuva)

text: Elokuva on ensimmäinen Bartolomeo Paganon Itala Filmille ja muille tuotantoyhtiölle tekemästä noin kahdestakymmenestä Maciste-filmistä. Hänen "Cabiriassa" esittämänsä antiikin ajan tummaihoinen afrikkalaisorja muuttuu siinä valkoihoiseksi pohjoisitalialaisen keskiluokan edustajaksi. Aikansa rasistisessa ilmapiirissä muutos oli välttämätön Pastronen ideoiman elokuvasarjan suosion turvaamiseksi. Sitä alleviivataan kohtauksella, jossa Maciste tunkeutuu herttuan palatsiin tummaihoiseksi palvelijaksi naamioituneena.


title: Maciste (elokuva)

text: Macisten uroteot ovat "Cabiriaan" verrattuna monimutkaisempia ja humoristisempia ja taitava kameratyöskentely tekee niistä myös jännittävämpiä. Esimerkkinä on mainittu pitkä kohtaus, jossa Maciste tyrmää vastustajansa, rakentaa hampaillaan tornin pöydistä, murtautuu katon läpi ja vapauttaa tytön siteistä ja tekee kaiken tämän kädet ja jalat sidottuina. Pohjimmiltaan sankari on kuitenkin sama rohkea ja hyväntahtoinen jättiläinen, joka kukistaa vastustajansa vain lihaksillaan turvautumatta aseisiin. Kiinnostava on myös alun elokuvateatterikohtaus, jossa "Cabiriasta" tulee ”elokuva elokuvan sisällä” ja Itala Film mainostaa häpeilemättömästi itseään.


title: Maciste (elokuva)

text: Puhtaaksi viihteeksi tarkoitettu elokuva oli yleisön keskuudessa erittäin suosittu. Se sai kiittäviä lausuntoja myös kriitikoilta aikana, jolloin elokuva kamppaili asemastaan taidemuotona. "Maciste" teki Paganosta Italian ensimmäisen kansainvälisesti menestyneen miespuolisen elokuvatähden. Nimellä "Marvelous Maciste" elokuva sai suuren yleisönsuosion myös Yhdysvalloissa, jossa Macistea pidettiin ensimmäisen maailmansodan liittolaissuhteen symbolina ja Paganoa kutsuttiin ”Italian Douglas Fairbanksiksi”.


title: Maciste (elokuva)

text: Suomessa elokuvaa esitettiin alkuvuodesta 1917 nimellä "Macistes". Lehtimainoksissa sitä kuvattiin erittäin jännittäväksi ja hauskaksi. Helsingin Maxim-teatterissa elokuvaa esitettiin viikon ajan täysille katsomoille.


title: Maciste (elokuva)

text: "Maciste" on restauroitu vuonna 2006 Alankomaiden elokuvamuseossa säilyneen nitraattikopion pohjalta osana Italian kansallisen elokuvamuseon ja Bolognan elokuva-arkiston tukemaa projektia Torinossa tuotettujen mykkäelokuvien säilyttämiseksi. Italiankieliset välitekstit on rekonstruoitu elokuvan sensuuri- ja tuotantoasiakirjojen sekä valokuvien perusteella. Alkuperäinen pituus on 1968 metriä, josta on säilynyt 1377. Mustavalkoinen filmi on sävytetty ja värjätty.


title: Maciste (elokuva)

text: Elokuva julkaistiin DVD:llä vuonna 2009 nimellä "Maciste, l’uomo forte".


title: Mäntynakkeli

text: Mäntynakkeli ("Sitta pygmaea") on nakkelien heimoon kuuluva varpuslintu.


title: Mäntynakkeli

text: Mäntynakkelia tavataan Kanadan lounaisosissa, Yhdysvalloissa ja Meksikossa. Lajin populaatio on hyvin suuri ja runsastuva, ja se on luokiteltu elinvoimaiseksi.


title: Ruskopäänakkeli

text: Ruskopäänakkeli ("Sitta pusilla") on nakkelien heimoon kuuluva varpuslintu.


title: Ruskopäänakkeli

text: Ruskopäänakkelia tavataan Yhdysvaltain kaakkoisosissa ja Grand Bahamalla. Lajin populaatio on hyvin suuri ja kannankehitys vakaa. Se on luokiteltu elinvoimaiseksi.


title: Yunnaninnakkeli

text: Yunnaninnakkeli ("Sitta yunnanensis") on nakkelien heimoon kuuluva varpuslintu.


title: Yunnaninnakkeli

text: Yuannaninnakkelia tavataan suhteellisen pienellä alueella Kiinassa. Lajia on kuvattu paikallisesti yleiseksi, mutta se on vähenemässä elinympäristöjen tuhoutumisen vuoksi, ja on luokiteltu silmälläpidettäväksi.


title: Itala Film

text: Itala Film oli Torinossa vuosina 1905–1919 toiminut italialainen elokuvien tuotantoyhtiö


title: Itala Film

text: Yhtiön perustivat Carlo Rossi ja William Remmert vuonna 1905 nimellä "Carlo Rossi & C". Vuonna 1907 sen toimintaan tuli mukaan Giovanni Pastrone. Rossi lähti vuonna 1908 Roomaan Cinesille ja yhtiö sai nimen "Itala Film".


title: Itala Film

text: Yhtiön johtajana, tuottajana ja teknikkona toimineen Pastronen johdolla Itala Filmistä muodostui yksi maan johtavista tuotantoyhtiöistä. Sen suurimpia menestyksiä olivat André Deedin Cretinetti-komediat, Pastronen ohjaama "Troijan hävitys" (1911), Pastronen spektaakkelielokuva "Cabiria" (1914), Bartolomeo Paganon Maciste-elokuvat sekä erikoistehostemies Segundo de Chomónin animaatio "Momi näkee unta sodasta" (1917).


title: Itala Film

text: Vuoteen 1918 mennessä yhtiö oli joutunut taloudellisiin vaikeuksiin ja Italian elokuvateollisuuden kriisiytyessä se yhdistettiin epäonniseen Unione Cinematografica Italianaan. Vuonna 1927 Itala Filmin Torinon studio siirtyi Stefano Pittalugan omistukseen.


title: Remix (yhtye)

text: Remix on porilainen, pääosin viihdemusiikkia soittava yhtye. Alkuvuodesta 2008 toimintansa aloittaneeseen yhtyeeseen kuuluvat laulaja Jouni Herranen, rumpali Juha Jokinen, kitaristi Janne Lintula, basisti Teemu Ruokoski, sekä kosketinsoittaja Jyri Kallio. Yhtyeessä on soittanut myös basisti Jyrki "Jyce" Vanhatalo, joka jätti yhtyeen tammikuussa 2010, laulaja Juha Lamminen, joka jätti yhtyeen helmikuussa 2015. Hänen seuraajansa Kristian Huovinen luopui pestistään alkuvuodesta 2017. Yhtye soitti vuoteen 2012 asti lähinnä toisten artistien esittämiä kappaleita, kunnes he lopulta julkaisivat ensimmäisen itse tekemänsä kappaleen Porin Ässille.


title: Remix (yhtye)

text: Yhtyeen ensimmäinen single, "Isomäen Legenda" julkaistiin digitaalisesti ladattavana helmikuussa 2014. Myöhemmin saman vuoden toukokuussa yhtye julkaisi toisen singlen nimeltään "Sinut tahtoisin luokseni", jolla vierailee yhtyeen lisäksi laulaja Martina Aitolehti. Keväällä 2012 "Remix" osallistui "Bilebändi 2012"-kilpailuun, jossa se pääsi semifinaaliin mutta hävisi lopulta kyseisessä kilpailussa.


title: Remix (yhtye)

text: Vuonna 2015 Remix julkaisi singlen Tehosekoitin -yhtyeen kappaleesta "Hetken tie on kevyt", jolla vierailee laulajina Janne Hurme ja Heidi Mäensivu.


title: Remix (yhtye)

text: Vuonna 2016 julkaistu "Vapauteen" kappale on käännös Nenan 80 -luvun hitistä Irgendwie, irgendwo, irgendwann. Biisissä vierailijana toimii mentalisti Noora Karma ja sen suomenkieliset sanat on tehnyt Sana Mustonen (Warner Chappel Music).


title: Remix (yhtye)

text: Vuonna 2017 Remix sai viralliset käännösluvat Alan Walkerin maailman luokan megahitille nimeltä Faded. Suomeksi kappale kantaa nimeä "Kylmää". Feattaamassa tässä rock -henkisessä versiossa on porilainen, nouseva tähti Sara (Sara Lindroos). Suomenkielisen tekstin kappaleeseen kirjoitti Sana Mustonen (Warner Chappel Music).


title: Remix (yhtye)

text: 7. heinäkuuta 2017 Remix julkaisi itse tekemänsä singlen, joka kantaa nimeä "Kävelen sun yli". Sävellyksestä ja sanoituksesta vastaa Jouni Herranen ja solistivieraana biisillä on Tauski.


title: Remix (yhtye)

text: Singlet


title: Clas Fredrik Hornstedt

text: Clas Fredrik Hornstedt (12. helmikuuta 1758 Linköping – toukokuussa 1809 Helsinki) oli ruotsalainen lääkäri ja luonnontutkija.


title: Clas Fredrik Hornstedt

text: Hornstedt pääsi ylioppilaaksi Uppsalassa 1777. Hän teki luonnontieteellisiä tutkimusmatkoja eri puolille Ruotsia ja Suomea. Vuosina 1783–1785 Hornstedt teki pitkän tutkimusmatkan Azoreille, Etelä-Afrikkaan ja Jaavalle. Hornstedt väitteli lääketieteen tohtoriksi Greifswaldin yliopistossa 1786, väitöskirjan nimi oli "Fructus Javæ esculentæ eorumque usus cum diæteticus tum medicus" ja se käsitteli Jaavan saarelta löytyviä syömäkelpoisia hedelmiä.


title: Clas Fredrik Hornstedt

text: Hornstedt valittiin 1787 Drottningholmin linnan luonnontieteellisen kabinetin intendentiksi ja Linköpingin lukion luonnonhistorian lehtoriksi. aikana 1788–1890 Hornstedt toimi Ruotsin laivastossa lääkärinä. Vuonna 1796 hänestä tuli Suomenlinnaan sijoitetun laivastoeskaderin lääkäri ("amiralitetsmedicus"). Suomen sodan aikana Viaporin antautuessa keväällä 1808 Hornstedt joutui venäläisten sotavangiksi ja hänet vietiin Pietariin. Hän oli sitten jonkin aikaa Helsingissä sijainneen venäläisten sotilassairaalan lääkärinä.


title: Clas Fredrik Hornstedt

text: Nimellä "C. F. Hornstedt":


title: Ville Mäkinen

text: Ville Mäkinen on suomalainen basisti, joka soittaa Apulanta-yhtyeessä vuodesta 2014. Hän soitti aiemmin yhtyeissä Bomfunk MC’s, Manzana sekä Flesh Roxon. Mäkinen soittaa sekä bassokitaraa että kontrabassoa. Mäkinen on toiminut myös DJ:nä Tampereella ravintola Doriksessa nimellä MR Willy.


title: Talutusnuora

text: Talutusnuora (talutin) on koiran tai muun kotieläimen taluttamiseen tarkoitettu nuora tai narukela. Perinteisesti talutusnuora on ollut naru tai hihna, joka kiinnitetään eläimen kaulapantaan ja jonka lenkistä taluttaja pitää kiinni.


title: Talutusnuora

text: Kelatalutin toimii jousella, joka pitää narun sopivan kireällä. Hihnan/narun ollessa irti koiran kaulapannasta narukela imee narun kotelon sisälle, jossa myös jousi ja kela sijaitsevat. Kelatalutin on Flexi-nimisen saksalaisen yrityksen 1970-luvulla tekemä keksintö. Flexi on vielä nykyäänkin yksi tunnetuimmista koiran talutukseen tarkoitettujen tuotteiden valmistajista maailmassa.


title: Talutusnuora

text: Myös lapsia pidetään joskus hihnassa, yleensä ulkomailla.


title: Pervomaiskyi

text: Pervomaiskyi (, , vuoteen 1952 saakka Lyhatšove ) on kaupunki Itä-Ukrainassa Harkovan alueella. Pervomaiskyi perustettiin rautatien rakentamisen yhteydessä vuonna 1869 ja se sijaitsee Harkovasta etelään Krimin niemimaalle johtavan Ukrainan rautateiden pääradan varrella, rautateitse noin 88 kilometriä Harkovasta etelään. Tämän suoraan aluehallinnon alaisen kaupungin väkiluvuksi arvioitiin 31 061 (2013).


title: Julian Green

text: Julian Wesley Green (s. 6. kesäkuuta 1995 Tampa, Florida) on yhdysvaltalainen jalkapalloilija, joka edustaa Saksan Bundesliigassa pelaavaa Bayern Müncheniä. Hän on pelipaikaltaan laitalinkki.


title: Julian Green

text: Ikäkausimaajoukkueissa Green on edustanut myös äitinsä kotimaata Saksaa, jossa hän on asunut kaksivuotiaasta lähtien. Green valittiin Yhdysvaltain joukkueeseen vuoden 2014 jalkapallon maailmanmestaruuskilpailuihin, ja hän teki maalin turnauksen ensimmäisellä kosketuksellaan neljännesvälieräottelussa Belgiaa vastaan.


title: Kimmo Vähä-Ruohola

text: Kimmo Vähä-Ruohola (s. 27. elokuuta 1981 Tampere) on suomalainen jääkiekkovalmentaja ja entinen hyökkääjä. Hän toimii SM-liigajoukkue Tapparan apuvalmentajana. Hän pelasi pelaajaurallaan SM-liigassa yhteensä 133 runkosarjaottelua tehopistein 12+8=20 ja keräten 57 jäähyminuuttia sekä 12 playoff-ottelua tehden yhden syöttöpisteen ja keräten 29 jäähyminuuttia. Vähä-Ruohola laukoi oikealta.


title: Kimmo Vähä-Ruohola

text: Vähä-Ruohola aloitti jääkiekkoilun Lempäälän Kisassa, josta hän siirtyi D-juniori-ikäisenä Tapparaan. Vuotta myöhemmin Vähä-Ruohola vaihtoi Tampereen Ilvekseen. Hän teki joukkueessa SM-liigadebyyttinsä kaudella 2000–2001, jolloin Vähä-Ruohola pelasi 37 runkosarja- ja yhdeksän playoff-ottelua tehden kaksi maalia. Hän pelasi ensimmäisen SM-liigaottelunsa jo kauden avauskierroksella 14. syyskuuta 2000 paikallisvastustaja Tapparaa vastaan. Vähä-Ruoholan liigauran avausmaali syntyi 28. syyskuuta 2000 vieraissa ylivoimalla JYPiä vastaan. Hän pelasi kautensa lähinnä Ilveksen nelosketjussa. Vähä-Ruohola voitti kauden päätteeksi SM-pronssia. Hän pelasi kauden aikana myös viisi ottelua lainalla Mestis-joukkue Uudenkaupungin Jää-Kotkissa.


title: Kimmo Vähä-Ruohola

text: Myös kauden 2001–2002 Vähä-Ruohola pelasi lähinnä nelosketjussa, mutta hän murtautui myös joukkueen kokoonpanoon ja pelasi tehopisteiden valossa parhaan SM-liigakautensa tehtyään 46 runkosarjaottelussa tehot 7+5=12. Huhtikuussa 2002 Vähä-Ruohola teki vuoden mittaisen jatkosopimuksen Ilveksen kanssa. Kaudella 2002–2003 hänellä oli koko SM-liigan huonoin teholukema (–25).


title: Kimmo Vähä-Ruohola

text: Kaudeksi 2003–2004 Vähä-Ruohola siirtyi Saksan toiseksi korkeimmalle sarjatasolle 2. Bundesligan ESV Kaufbeureniin. Kauden 2004–2005 alussa hän siirtyi Mestis-joukkue Forssan Palloseuraan paikkaamaan sentteripulaa. Hänen sopimuksessaan oli pykälä ulkomaille siirtymisestä, jonka Vähä-Ruohola käytti siirryttyään vuodenvaihteessa Italian toiseksi korkeimmalle sarjatasolle Serie A2-joukkue HC Bressanoneen. Kauden 2005–2006 hän vietti Suomi-sarjajoukkue Seinäjoki Hockey Teamissa.


title: Kimmo Vähä-Ruohola

text: Vähä-Ruohola lopetti pelaajauransa SHT:ssä, mutta hän palasi kaukaloihin vielä yhteen III-divisioonaotteluun Kiuruveden Kiekko -81:n paidassa kaudella 2011–2012.


title: Kimmo Vähä-Ruohola

text: Vähä-Ruohola aloitti valmentajauransa Suomen alle 16-vuotiaiden maajoukkueen apuvalmentajana kaudella 2009–2010. Kaudella 2010–2011 hän toimi alle 17-vuotiaiden maajoukkueen apuvalmentajana mm. World U-17 Hockey Chellengessa ja Euroopan nuorten olympiafestivaaleissa, joista jälkimmäinen turnaus päättyi hopeaan. Kaudella 2011–2012 Vähä-Ruohola toimi alle 18-vuotiaiden maajoukkueen apuvalmentajana Jussi Tapolan johtamassa valmennustiimissä. Sekä syksyn 2011 Ivan Hlinkan muistoturnaus että kevään 2012 MM-kilpailut päättyivät Suomen neljänteen sijaan.


title: Kimmo Vähä-Ruohola

text: Kaudella 2012–2013 Vähä-Ruohola toimi Tapparan SM-liigajoukkueen luistelu- ja pelivalmentajana. Hän voitti kauden päätteeksi SM-hopeaa. Kaudella 2013–2014 Vähä-Ruohola toimi Tapparan A-nuorten päävalmentajaksi. Kaudeksi 2014–2015 hän palasi Tapparan SM-liigajoukkueen valmennukseen ja siirtyi vuoden mittaisella sopimuksella Jussi Tapolan apuvalmentajaksi.


title: Haimustekala

text: Haimustekala (engl. "Sharktopus") on Declan O'Brienin ohjaama tieteiskauhuelokuva vuodelta 2010.


title: Haimustekala

text: Yhdysvaltain laivaston yksikkö "Blue Waters" on kehittänyt otuksen, joka on puoliksi hai ja puoliksi mustekala. Otuksesta käytetään nimeä S-11. Se pääsee kuitenkin karkaamaan, koska siinä kiinni oleva kaulapanta irtaantuu siitä osuttuaan veneen potkuriin. Peto menee Meksikoon ja alkaa hyökkäillä ihmisten kimppuun "Blue Watersin" yksikön lähtiessä sen perään.


title: Haimustekala

text: Elokuvalla on "Rotten Tomatoes"-sivustolla 50 prosentin "mätä" arvosana.


title: Lauren Cohan

text: Lauren Cohan (s. 7. tammikuuta 1982 Cherry Hill, New Jersey, Yhdysvallat) on brittiläis-yhdysvaltalainen näyttelijä. Hänet tunnetaan parhaiten Maggie Rheen roolista televisiosarjassa "The Walking Dead", jossa hän on esiintynyt vuodesta 2011 alkaen. Cohanin muihin televisiorooleihin lukeutuvat muun muassa vierailut sarjoissa "Chuck", "Supernatural" ja "Vampyyripäiväkirjat".


title: Theodor Förster

text: Theodor Förster (15. toukokuuta 1910 Frankfurt am Main, Saksa – 20. toukokuuta 1974 Stuttgart, Saksan liittotasavalta) oli saksalainen fysikaalinen kemisti. Hänen tunnetuin saavutuksensa on Försterin resonanssienergiansiirron () löytäminen vuonna 1946.


title: Theodor Förster

text: Päästyään ylioppilaaksi Theodor Förster ryhtyi opiskelemaan matematiikkaa ja fysiikkaa Frankfurtin yliopistossa, josta hän valmistui neljän vuoden kuluttua 23 vuotiaana tohtoriksi. Opiskeluaikana hän toimi Karl Friedrich Bonhoefferin laboratoriossa tämän assistenttina. Väitöksensä jälkeen hän siirtyi vuonna 1934 Bonhoefferin perässä Leipzigin yliopistoon. Bonhoefferin alaisuudessa toimiessaan hän pääsi yhteyksiin useisiin aikakauden merkittävimpiin alansa tieteentekijöihin, kuten Peter Debyeen, Werner Heisenbergiin ja Hans Kautskyyn. Förster tuli tunnetuksi muun muassa kirjoituksistaan, jotka käsittelevä orgaanisten yhdisteiden kykyä absorboida valoa, ja hän sai vuonna 1942 professuurin Poznańin yliopistosta Puolasta, joka tällöin oli Saksan miehittämä. Sodan päätyttyä Theodor Förster siirtyi osastopäälliköksi vasta perustettuun fysikaalisen kemian Max Planck -instituuttiin Göttingeniin. Vuonna 1951 Theodor Förster sai fysikaalisen kemian professuurin Stuttgartin yliopistosta, jossa hän toimi kunnes kuoli sydänkohtaukseen vuonna 1974.


title: Theodor Förster

text: Göttingenin aikanaan Theodor Förster julkaisi sarjan tieteellisiä kirjoituksia, joissa hän käsitteli energiansiirtoa virittyneeltä niin sanotulta luovuttajamolekyyliltä vastaanottajamolekyylille. Uutta ja poikkeuksellista tässä Försterin energiansiirroksi ja myöhemmin Försterin resonanssienergiansiirroksi nimetyssä prosessissa oli se, ettei energiansiirto perustu virittyneen luovuttajan lähettämään fotoniin ja sen absorptioon vastaanottajamolekyylissä. Sen sijaan vastaanottajamolekyylin sijaitessa tarpeeksi lähellä luovuttajaa voi luovuttajamolekyylin viritystilan purkautuessa vapautuva energia virittää vastaanottajamolekyylin dipoli-dipolivuorovaikutuksen välityksellä.


title: Theodor Förster

text: Försterin resonanssienergiansiirron eli lyhyesti "resonanssin" todennäköisyys riippuu luovuttajan ja vastaanottajan välisestä etäisyydestä ollen kääntäen verrannollinen niiden etäisyyden kuudenteen potenssiin. Försterin säteeksi kutsutaan sitä etäisyyttä luovuttaja- ja vastaanottajamolekyylien välillä, jolla todennäköisyys resonanssi-ilmiöön on 50%.


title: Theodor Förster

text: Försterin resonanssienergiansiirto on tärkeä ilmiö muun muassa erilaisissa biologisissa järjestelmissä. Esimerkiksi fotosynteesin ensimmäisessä vaiheessa pigmenttien keräämä valo siirtyy Försterin resonanssienergiansiirrolla klorofyllille.


title: Pergine Valsugana

text: Pergine Valsugana on kunta Trenton maakunnassa Trentino-Etelä-Tirolin alueella Pohjois-Italiassa . Kaupungin keskiaikainen linna "Castel Pergine" toimii nykyään hotellina.


title: Sinut tahtoisin luokseni

text: Sinut tahtoisin luokseni on suomalaisyhtye Remixin kappale. Sen julkaisi Magnum Music yhtyeen toisena singlenä 7. toukokuuta 2014. Kappale oli alun perin tarkoitus julkaista jo 22. huhtikuuta, mutta sen julkaisu viivästyi lopulta kahdella viikolla. "Sinut tahtoisin luokseni" on suomenkielinen versio Cutting Crewn kappaleesta "(I Just) Died in Your Arms", jonka lisäksi kappaleella vierailee laulaja Martina Aitolehti.


title: Sinut tahtoisin luokseni

text: Kappaleelle on tehty myös musiikkivideo, joka julkaistiin videopalvelu YouTubessa kaksi päivää ennen singlejulkaisua. Video kuvattiin 4. ja 5. maaliskuuta 2014 Radisson blu plazassa Helsingissä sekä Cabaretin yökerhossa Porissa. Kappale ei ole toistaiseksi päässyt lainkaan listoille.


title: Sinut tahtoisin luokseni

text: Digitaalinen lataus


title: Pirkko Arola (kauppaneuvos)

text: Pirkko Arola (alkujaan "Birgit Elise Lönnroth", 28. kesäkuuta 1908 Laukaa – 22. toukokuuta 2003 Helsinki) oli suomalainen kutomoalan yrittäjä, joka perusti Arolan kutomon, sittemmin Arola Oy:n. Hän sai kauppaneuvoksen arvon 1969.


title: Pirkko Arola (kauppaneuvos)

text: Birgit Lönnrothin isoisä oli kemiöläinen maanviljelijä ja kalastaja. Hänen äitinsä Augusta (o.s. Nylund) oli kotoisin Helsingin maalaiskunnan Keimolasta. Vanhemmat puhuivat keskenään ruotsia, mutta lapset kävivät suomenkielisen koulun ja Birgitistä tuli Pirkko.


title: Pirkko Arola (kauppaneuvos)

text: Keskikoulun käytyään Pirkko Arola lähti Helsinkiin ja sai paikan pankkitoimihenkilönä. Hän tutustui siellä Kylmäkoskella sijaitsevan Arolan kartanon omistajaan Atte Arolaan, ja he menivät naimisiin 1933 mutta asuivat 1930-luvun loppuun Helsingissä, jossa Atte Arola toimi valtioneuvoston ministerinä.


title: Pirkko Arola (kauppaneuvos)

text: Sotavuosina Arolat asuivat sekä Helsingissä että Kylmäkosken kartanossa, kunnes Atte Arolan erosi 1945 Kansaneläkelaitoksen pääjohtajan virastaan ja ryhtyi päätoimiseksi hoitamaan 150 hehtaarin kartanotilaansa. Pirkko Arola 1948 perusti kartanon yhteyteen kutomon työllistääkseen kartanon palkollisia ympäri vuoden. Kutomon tuotteita olivat aluksi Pirkko Arolan itsensä suunnittelemat kankaat, huivit ja solmiot. 1950-luvun jälkipuoliskolla kutomoon hankittiin ensimmäisenä Pohjoismaissa muotoon kutovia neulekoneita, joilla ryhdyttiin valmistamaan italialaisista langoista naisille laadukkaita neulepuseron ja -takin yhdistelmiä, niin sanottuja twinsetejä.


title: Pirkko Arola (kauppaneuvos)

text: 1960-luvun alussa Arolan kutomo alkoi panostaa vahvasti vientiin, ja neuleille markkinoita löytyi Keski-Euroopasta ja Yhdysvalloista. Bilateraalikauppana vietiin Neuvostoliittoon muun muassa miesten mohair-kaulaliinoja. Parhaimmillaan noin puolet tuotannosta meni vientiin 15 eri maahan, ja työntekijöitä oli kolmisensataa. Arolassa tehtiin myös työasuja muun muassa pankkitoimihenkilöille ja matkailualan virkailijoille. Yritys perusti myös kymmenkunta omaa vähittäismyymälää Suomeen.


title: Pirkko Arola (kauppaneuvos)

text: Arolan suunnittelijoina toimivat oma tytär Pirkko Mäki sekä muun muassa Anna Ahlqvist, Liisa Kotilainen, Eija Lampio-Sainio, Ritva-Liisa Lehto, Anne Linnonmaa, Sirpa Rahtu, Ceci Söderlund, Sirkka Vesa-Kantele ja Paula Vesala.


title: Pirkko Arola (kauppaneuvos)

text: Työvoimapulan takia trikootuotanto lopetettiin 1971. Pirkko Arola luovutti pian sen jälkeen Arola-yhtiön toimitusjohtajuuden tyttärelleen mutta jatkoi hallituksen puheenjohtajana.


title: Pirkko Arola (kauppaneuvos)

text: Arola-yhtiö joutui monien vaatetustehtaiden tavoin vaikeuksiin Suomen 1990-luvun alun lamassa ja ajautui konkurssiin 1990. Toimintaa jatkoi Liisa Kotilainen nimellä Arola Design Oy, mutta sekin yritys koki vararikon 2012.


title: Pirkko Arola (kauppaneuvos)

text: Pirkko Arola toimi muun muassa Kylmäkosken kunnanvaltuustossa 1964–1970 ja Akaan maatalousnaisten puheenjohtajana. Hänestä tuli talousneuvos 1963 ja kauppaneuvos 1969. Suomen liike- ja virkanaiset valitsivat hänet Vuoden naiseksi 1971.


title: Isamu Tamotsu

text: Isamu Tamotsu (29. marraskuuta 1919 – 31. toukokuuta 2000) oli japanilainen karateka. Hän kehitti karaten tyylisuunnan Shōrinji-ryū Renshinkan.


title: Isamu Tamotsu

text: Tamotsu syntyi Amaminsaarilla, Japanissa kaksilapsiseen perheeseen. Hänen isänsä hukkui myrskyssä Tamotsun ollessa vielä hyvin nuori. Hänen äitinsä elätti kahta poikaansa kutojana, ja perhe usein muutti paikasta toiseen työn perässä.


title: Isamu Tamotsu

text: Tamotsu aloitti kamppailulajien harjoittelemisen hyvin nuorella iällä. Hän aloitti harrastamisen judolla, jossa hän saavutti Tadao Nakaharan ohjaamana 3. danin arvon. Nuoruusvuosina Tamotsu joutui tappeluihin ja sai huomata, ettei pärjännyt pelkästään judolla kuin yksittäisiä henkilöitä vastaan. Sitä vastoin useamman hyökkääjän käydessä päälle selviytyminen oli hankalampaa. Tämän johdosta 13-vuotiaana Tamotsu alkoi harjoitella taiwanilaista kenpoa Roshi Shin opettamana.


title: Isamu Tamotsu

text: Toisen maailmansodan aikana Tamotsu oli kaksi vuotta pioneerina Kiinan Mantšuriassa. Tuona aikana hän kiinnostui kiinalaisesta kenposta, jossa Tamotsun opettajana toimi O Shi Hei. Sodan jälkeen Tamotsu palasi Kagoshimaan, jossa hän harjoitteli Daito-ryu- ja Hakko-ryu-jujutsua sekä kenjutsua. 1950-luvun alkupuolella hän sai idean karaten tyylisuunnan perustamisesta. Tamotsu halusi tyylisuuntaansa katat, joilla olisi mahdollisimman pitkä historia ja perinne. Hän matkusti harjoittelemaan shōrin-ryūta Okinawan saarelle Zenryō Shimabukuron luokse, jonka opetuksessa hän harjoitteli puoli vuotta. Tamotsu palasi Kagoshimaan, jossa hän aloitti tyylisuunnan opettamisen. Katoja hän opetteli Okinawa karaten eri ohjaajien parissa. Ananku ja Chinto katat Tamotsu opetteli Shimabukuron opissa, joka kehotti opettelemaan Joyen Nagazaton ohjaamana Chinto ja Tokumine no kon bo-katat. Sittemmin Tamotsu opetteli Kusanku-katan Yonaha-nimiseltä henkilöltä. Loput tyylisuuntansa katat (wanshu, seisan, gojushiho ja bassai) Tamotsu opetteli Nagazatolta.


title: Isamu Tamotsu

text: Perustettuaan tyylisuuntansa 1955 Kagoshimassa Tamotsulla oli aluksi viisi oppilasta. Tuolloin yksi hänen oppilaistaan oli hänen kuusivuotias poikansa Iwao Tamotsu. Perhe keräsi rahaa ruokaan harjoitusten jälkeen pesemällä astioita ravintoloissa. Tamotsun saatua enemmän mainetta karateohjaana hänen tyylisuuntansa harrastajien määrä kasvoi Japanissa. Tamotsusta tuli samalla ensimmäinen karateohjaaja, jonka Kiinan opetusministeriö kutsui vuonna 1965 esittelemään ja opettamaan Shōrinji-ryū Renshinkan karatea.


title: Lastenmusiikkiorkesteri Ammuu!

text: Lastenmusiikkiorkesteri Ammuu! on suomalainen, varhaisiän musiikkikasvatukseen ja lasten musiikkiin suuntautunut yhtye. Yhtye perustettiin vuonna 2007 alkuaan kertaluontoiseksi kokoonpanoksi Kaustisen musiikkifestivaaleille. Yhtyeen saavuttama suosio ja yhtyeen jäsenten halu korkealaatuisen lastenmusiikin tekemiseen saivat kuitenkin otteen ja kokoonpano pysyi yhdessä. Yhtyeen jäsenet ovat varhaismusiikkikasvatuksen ammattilaisia ja kokeneita musiikin esittäjiä; yhtyeläisten taustalta löytyy Sibelius-Akatemia. Yhtyeen kotipaikka on Helsinki. Yhtyeen musiikki on suosittua esimerkiksi lukuisissa musiikkileikkikouluissa.


title: Lastenmusiikkiorkesteri Ammuu!

text: Kesän 2014 alkuun mennessä yhtye on julkaissut kolme CD-levyä. Yhtyeellä on vuosina 2013-2014 noin parikymmentä keikkaa vuosittain eri puolilla Suomea ja kokoonpano on palkittu tuotannostaan. Varsinaisten konserttien ohella yhtye on esiintynyt myös musiikkikasvatukseen liittyvissä tapahtumissa. Bändi on oli muun muassa Guinnessin ennätyskirjaan pyrkineessä, yli 1400 lapsen tai vanhemman yhteisessä maailman suurimmassa vauvamuskaritapahtumassa Helsingin Musiikkitalolla vuonna 2012. Yhtyeen toinen levy Traktori palkittiin Emma-gaalassa vuonna 2011 vuoden lastenmusiikkialbumina.


title: Porin palo 1852

text: Porin palo, joka syttyi lauantaina 22. toukokuuta 1852 oli Porin yhdeksästä kaupunkipalosta viimeisin ja samalla myös suurin. Se tuhosi noin kolme neljäsosaa kaupungin rakennuskannasta ja samalla noin kolme neljäsosaa asukkaista jäi kodittomaksi. Tulipalon johdosta Porin lounaispuolelle syntyi niin sanottu "kuoppakaupunki", jonne kotinsa menettäneet vähävaraiset rakensivat väliaikaisiksi tarkoitettuja asumuksia. Vielä samana vuonna lähes kokonaan tuhoutunut kaupunki sai uuden asemakaavan, jonka mukaan Porin nykyinen ydinkeskusta on rakennettu.


title: Porin palo 1852

text: Päivä oli Porissa aurinkoinen ja lämmin, lähes helteinen kevätpäivä. Tulipalo sai alkunsa kolmen aikaan iltapäivällä Kuninkaankadun (nykyinen Hallituskatu) varrella sijainneesta talosta, joka oli aiemmin samana vuonna kuolleen kauppias Carl Fredrik Rosenlewin perillisten omistuksessa. Nykyään talon paikalla sijaitsee vuonna 1884 rakennettu Porin Teatteri. Vaikka Rosenlewin talon syttyminen havaittiin jo varhaisessa vaiheessa ja paikalle hälytettiin palomiehistö, ei tulta onnistuttu sammuttamaan. Se alkoi levitä nopeasti tiheästi rakennetussa kaupungissa, jonka taloista suurin osa oli puurakenteisia ja pärekatolla varustettuja. Palon leviämistä auttoi myös iltapäivän aikana noussut voimakas tuuli, joka yltyi lähes myrskyksi. Tuli saatiin sammumaan vasta seuraavana aamuyönä tuulen suunnan kääntyessä.


title: Porin palo 1852

text: Palon syttymissyystä ei ole tarkkaa tietoa, mutta sen arvellaan lähteneen liikkeelle huolimattomasta tulenkäsittelystä pyykkipatoja lämmitettäessä. Toisen arvion mukaan syynä olisi ollut piharakennuksessa sijainneen leivinuunin aamuinen lämmitys, josta tulleet kipinät olivat koko päivän ajan kyteneet rakennuksen kattorakenteissa.


title: Porin palo 1852

text: Palo tuhosi Porin niin sanotun "vanhan kaupungin" käytännössä kokonaan. Se käsitti nykyisten Itä- ja Länsipuiston sekä Kokemäenjoen väliin jäävän alueen, joka lännessä rajoittui Karjarantaan. Tulen leviäminen itäpuolella sijainneeseen "uuteen kaupunkiin" eli vuonna 1811 rakennettuun V kaupunginosaan onnistuttiin kuitenkin estämään. Palaneiden joukossa olivat lähes kaikki julkiset rakennukset. Yhteensä tuli tuhosi 24 kivitaloa ja 991 puutaloa. Merkittävin säästynyt rakennus oli 1841 valmistunut Porin raatihuone, josta paloi ainoastaan torni. Myös Karjarannassa sijainnut sairaalarakennus pelastui. Tulen saaliiksi joutuneiden joukossa olivat muun muassa vuoden 1698 palon jälkeen valmistunut Porin kirkko, Porin triviaalikoulun rakennus sekä kaupungin raastupa. Yli tuhannesta tuhoutuneesta talosta ainoastaan 169:llä oli palovakuutus, joten vahingot jäivät pääosin kaupunkilaisten itsensä maksettaviksi. Porin kaikkiaan 6 300 asukkaasta kodittomaksi joutui noin 4 700. Kuolonuhreja palo vaati ainoastaan kaksi ja hekin tiettävästi kuolivat sammutustöiden aikana saamaansa sairaskohtaukseen.


title: Porin palo 1852

text: Porin historiaa tutkineen Toivo H. Laineen mukaan vuoden 1852 kaupunkipalo katkaisi aluksi kaupungissa vuosisadan alkupuoliskolta lähtien vallinneen voimakkaan kehityksen, joka oli näkynyt erityisesti merenkulun, kaupan ja sahateollisuuden aloilla. Porin varakkaimmat asukkaat toipuivat palon vaikutuksista kuitenkin nopeasti. Vielä samana vuonna valmistui Turun ja Porin lääninarkkitehdin Georg Theodor Chiewitzin suunnitelema uusi asemakaava, jonka mukaan Porin ydinkeskusta on edelleen rakennettu. Kaupunki jaettiin asemakaavassa neljään eri osaan, joita erottivat toisistaan leveät puistokadut. Niiden tarkoitus oli estää tulen leviäminen kaupunginosasta toiseen.


title: Porin palo 1852

text: Kokemäenjoen Etelärantaan syntyi paloa seuraavien vuosien aikana niin sanottu Kivi-Pori, joka muodostui varakkaiden porvarien rakennuttamista arvokkaista kivitaloista. Myös saha- ja konepajateollisuus käynnistyivät uudelleen 1850-luvun loppuun mennessä. Tulevien kaupunkipalojen varalle Poriin perustettiin myös vapaapalokunta, Turun jälkeen toisena koko maassa. Porin VPK aloitti toimintansa 1863. Samana vuonna valmistui myös kaupungin uusi kirkko, kun Keski-Porin kirkko vihittiin käyttöön.


title: Porin palo 1852

text: Kaikki Porin asukkaat eivät kuitenkaan selvinneet tulipalosta yhtä hyvin kuin kaupungin varakkain väestönosa. Ne kotinsa menettäneet, joilla ei ollut varaa rakentaa uutta asuntoa, joutuivat muuttamaan vuokralle tulelta säästyneeseen V kaupunginosaan tai hakeutumaan sukulaistensa luokse maaseudulle. Kaikkein köyhimmät, jotka eivät pystyneet edes vuokraamaan itselleen asuntoa, suuntasivat kaupungin lounaispuolella sijainneelle Päärnäisten nummelle. Paikalle syntyi Suomen oloissa ainutlaatuinen kuoppakaupunki, joka muodostui alkeellisista hiekkakankaalle kaivetuista asuinsijoista. Vaikka alue kaavoitettiin jo 1860-luvulla uudeksi VI kaupunginosaksi, katosivat viimeiset kuoppa-asumukset vasta 1890-luvulla eli 40 vuotta kaupunkipalon jälkeen. Kuoppa-asutusta syntyi myös aivan uuden asemakaava-alueen eteläpuolelle, nykyisen Cygnaeuksen koulun paikalla olleelle pellolle, mutta savisen maaperänsä vuoksi se jäi lyhytaikaiseksi.


title: Porin palo 1852

text: Pori-seura kiinnitti vuonna 1967 muistolaatan Porin Teatterin seinään, jonka paikalla olleesta rakennuksesta palo aikoinaan sai alkunsa. Myös palon jälkeen syntyneellä kuoppakaupungilla on oma muistolaattansa Porin vesitornin seinässä. Lisäksi joillakin palossa tuhoutuneilla rakennuksilla, kuten kirkolla ja triviaalikoululla on omat muistomerkkinsä. Porin VPK 150-vuotisjuhallisuuksien yhteydessä kesäkuussa 2013 puolestaan paljastettiin muistomerkki, joka koostuu yhdeksästä kivipaadesta. Ne kuvaavat Porin yhdeksää kaupunkipaloa. Veistos sijaitsee Itäpuistossa Porin VPK:n paloaseman edustalla.


title: Porin palo 1852

text: Tulipalon jälkeen kaupungin raunioista löydettyjä esineitä on sekä Kansallismuseon että Satakunnan Museon kokoelmissa. Niitä on paljastunut myös myöhempina vuosikymmeninä erilaisten maanrakennustöiden yhteydessä.


title: Biennaali

text: Biennaali () tarkoittaa joka toinen vuosi järjestettävää tapahtumaa. Termiä käytetään erityisesti taidemaailmassa, jossa sillä usein tarkoitetaan vuorovuosittain järjestettävää kansainvälistä nykytaiteen näyttelyä. Näistä tapahtumista vanhin on Venetsian biennaali, jota on pidetty vuodesta 1895 lähtien. Termiä on käytetty sen koommin myös muista taiteellisista tapahtumista, kuten São Paulon biennaalista ja Pariisin biennaalista. Suomessa Turku Biennaali on järjestetty parittomina vuosina vuodesta 2003 alkaen.


title: Biennaali

text: Biennaalien määrä on kasvanut viime vuosikymmenten aikana suuresti. Nykyään maailmanlaajuisesti järjestetään yli 200 kansainvälistä biennaalia ja viimeisimmät lisäykset sisältävät muun muassa Kantonin, Shanghain, Busanin, Gwangjun, Prahan, Istanbulin ja Liverpoolin biennaalit.


title: Tero Salminen

text:
Tero Salminen on Efima Oy:n toimitusjohtaja ja yksi sen neljästä perustajasta
. Hän on myös tietokirjailija, joka on kirjoittanut kaksi kirjaa yhtiökumppaninsa Sanna Lahden kanssa. Koulutukseltaan hän on kauppatieteen maisteri, gradunsa hän on tehnyt sovellusvuokrauksesta eli asp:stä . Talentumin mukaan hän kuuluu Suomen johtaviin asiantuntijoihin taloushallinnon liiketoimintalähtöisessä kehittämisessä.


title: Sanna Lahti

text: Sanna Lahti on tietokirjailija ja yksi neljästä Efima Oy:n perustajasta . Koulutukseltaan hän on kauppatieteen maisteri. Talentumin mukaan hän kuuluu Suomen johtaviin taloushallinnon asiantuntijoihin. Hän on kirjoittanut kaksi kirjaa yhtiökumppaninsa Tero Salmisen kanssa.


title: Digitaalinen taloushallinto

text: Digitaalinen taloushallinto on Sanna Lahden ja Tero Salmisen vuonna 2014 ilmestynyt kirja.. Se on päivitetty versio heidän edellisestä kirjastaan Kohti digitaalista taloushallintoa (2008)..


title: Digitaalinen taloushallinto

text: Taloushallintoa käsitellään kirjassa kokonaisuutena ja sen osaprosessien kautta. Kirjassa kerrotaan miten taloushallinto toimii digitaalisesti ja miten automatisointia ja nykyaikaisia järjestelmiä voidaan hyödyntää. Kirjassa esitellään erilaisia taloushallinnon tietojärjestelmiä ja miten niitä voi hankkia. Se kertoo myös miten automatisoitu taloushallinto muuttaa töiden organisointia ja johtamista.


title: Digitaalinen taloushallinto

text: Kirjassa annetaan talousprosessien kehittämiseen konkreettisia vinkkejä tekijöiden omien kokemusten pohjalta.


title: Digitaalinen taloushallinto

text: Kirjan sisällysluettelo


title: Efima

text: Efima Oy on palveluyritys, joka on erikoistunut liiketoiminta- ja talousprosessien kehittämiseen ja toteuttamiseen. Se tarjoaa pilvipalveluina ohjelmistoja toiminnanohjaukseen, taloushallintoon ja laskujenvälitykseen. Muita yrityksen palveluja ovat konsultointi ja taloushallinnon ulkoistuspalvelut. Efiman asiakkaat ovat suuria ja keskisuuria yrityksiä. Vuonna 2016 Efimassa oli 74 työntekijää ja sen liikevaihto oli yli 8 miljoonaa euroa. Vuosina 2008-2016 Efima on tehnyt joka tilikausi positiivisen tuloksen. Efima toimii kahdella paikkakunnalla: Helsingissä ja Tampereella.


title: Efima

text: Tero Salminen, Sanna Lahti, Kai Lyytinen ja Antti Kosunen perustivat Efiman loppuvuonna 2008. He halusivat yhdistää kolme asiaa: taloushallinnon, järjestelmäosaamisen ja saas-mallin. Efima tarjosi alusta asti taloushallinnon ohjelmistoja pilvipalveluna.. Liikkeelle lähdettiin Tekesin ja Aalto-yliopiston Aaltoes-yrityshautomon kautta. Vuonna 2010 lanseerattiin pilvipalvelut Efima Finance ja Efima ERP, seuraavana vuonna saatiin valmiiksi ensimmäinen maailmanlaajuinen ERP-projekti.


title: Efima

text: Toukokuussa 2015 päättyneellä tilikaudella Efiman liikevaihto nousi seitsemään miljoonaan euroon, ja luku kasvoi 56 prosenttia edelliseen kauteen verrattuna. Kasvu jatkui seuraavalla kaudella, mutta yritys jäi vähän tavoitteestaan. Kasvua jarruttivat rekrytointipulmat, sillä joidenkin työpaikkojen täyttäminen kesti ennakoitua pidempään. Yhtiö haluaa palkata työntekijöitä, jotka sopivat arvoiltaan yhtiön arvoihin.


title: Irja Leimu

text: Irja Leimu (s. 1939 Helsinki) on suomalainen muotitaiteilija. Hänen suunnittelemansa vaatteet tunnetaan pelkistetyistä, tarkoituksenmukaisista ja arkkitehtonisista linjoistaan ja luonnonmateriaalien käytöstä. Hän sai valtion taideteollisuuspalkinnon 1989.


title: Irja Leimu

text: Leimu valmistui Taideteollisen oppilaitoksen muotipiirustusosastolta 1960 ja sai ensimmäisen työpaikkansa Silolta Turusta. Neljän vuoden jälkeen hän siirtyi Kestilälle, sitten helsinkiläiseen Vaaksaan ja oululaiseen Ruskatexiin.


title: Irja Leimu

text: Vuosina 1973–1976 hän toimi Blueman Oy:ssä Lee Cooper -vapaa-ajanmallistojen suunnittelijana. Merkin maihinnousutakista tuli hyvin suosittu, ja Leimun Suomen markkinoita varten suunnittelema takataskutikkaus päätyi myös Lee Cooperin kansainväliseen mallistoon. 1970-luvulla hän suunnitteli vaatteita myös SOK:lle, Biancalle ja Tyyleksille. Oman vuonna 1980 perustamansa suunnittelutoimiston kautta Leimu työskenteli muun muassa Suomen Trikoolle, Karhu-Titanille, Sastalle ja Skilalle. Nahkatuotteita hän suunnitteli Pentikille ja työvaatteita muun muassa Siipipyörälle, Puolustusvoimille, Kansallisoopperalle sekä Ateneumin ja Kiasman taidemuseoille. Vuonna 1988 Irja Leimu toi markkinoille omaa nimeään kantavan vaatemalliston.


title: Irja Leimu

text: Suunnittelutyönsä ohella Leimu on toiminut opettajana Taideteollisessa korkeakoulussa.


title: Irja Leimu

text: Irja Leimun töitä oli esillä Designmuseossa syksyllä 2006. Näyttelyn yhteydessä koostettiin kirja "Irja Leimu Design".


title: Tancredo Nevesin silta

text: Tancredo Nevesin silta eli Veljeyden silta (, ) on Iguaçujoen ylittävä kotelopalkkisilta, joka yhdistää Foz do Iguaçun (Brasilia) ja Puerto Iguazún (Argentiina) kaupungit.


title: Tancredo Nevesin silta

text: Silta on 480 metriä pitkä ja 65,38 metriä korkea, ja se rakennettiin vuosina 1983–1985. Se on nimetty brasilialaisen poliitikon Tancredo Nevesin mukaan.


title: Esa Lukala

text: Esa Arvo Lukala (s. 27. heinäkuuta 1945 Turku) on suomalainen muotisuunnittelija ja kuvataiteilija. Hän teki yli 30 vuoden uran suomalaisen vaatetusteollisuuden parissa, nimettiin Vuoden muotitaiteilijaksi 1990 ja sai Kultainen vaatepuu -palkinnon 1995.


title: Esa Lukala

text: Lukala opiskeli 1967–1968 Turun Piirustuskoulussa ja 1968–1972 vaatesuunnittelua ja valokuvausta Taideteollisessa korkeakoulussa. Hän osallistui moniin kuvataiteilijoiden yhteisnäyttelyihin, mutta valitsi sitten leipäpuukseen vaatesuunnittelun.


title: Esa Lukala

text: Esa Lukala on suunnitellut nahkavaatteita muun muassa Friitalalle ja Satanahalle. 1970-luvun loppupuolen hän toimi suunnittelijana kankaanpääläisessä Reimassa ja 1980-luvulla kuopiolaisessa Piretta-P.T.A.:ssa, jossa teki Avenue-mallistoja naisille ja St. Jacques -mallistoja miehille. 1980-luvulla Lukala uudisti puolustusvoimien, rajavartiolaitoksen ja taksinkuljettajien virkapuvut. Hän on suunnitellut vaatteita myös muun muassa Oratopille ja Luhdalle sekä koruja Turun Hopealle ja Kultateollisuudelle.


title: Esa Lukala

text: Kuvataiteilijana Lukala yhdistää valokuvaa, piirtämistä ja maalausta usein metallipinnalle ja kuvaa urbaaneista kaupunkimiljöistä löytämiään aiheita. Hän on työskennellyt residenssiapurahalla New Yorkissa 1993, 1997 ja 2003.


title: Esa Lukala

text: Esa Lukala on toiminut myös opettajana Lahden muotoiluinstituutissa.


title: Esa Lukala

text: Esa Lukalan veli on lavastaja Juha Lukala. Heidän isänsä oli taidemaalari Arvo Lukala.


title: Dag

text: Dag on skandinaavinen miehen etunimi. Nimi johtuu skandinaavisten kielten "päivää" tarkoittavasta sanasta "dag", mutta on voitu käsittää myös lyhentymäksi nimestä Dagobert tai Dagomar. Nimen naispuolinen vastine on Daga.


title: Dag

text: Suomessa nimi Dag on vuoden 2009 loppuun mennessä annettu 160 henkilölle. Dagin samoin kuin Dagan nimipäivä on suomenruotsalaisen kalenterin mukaan 9. kesäkuuta.


title: Hangover (PSYn kappale)

text: Hangover on korealaisartisti PSYn kappale tulevalta LP:ltä. Sen julkaisivat YG Entertainment, School Boy Records sekä Republic Records artistin uran kahdentenakymmenentenä ja tulevan "Psy 6 (Six Rules), Part 2"-LP:n ensimmäisenä singlenä 9. kesäkuuta 2014. Kappaleella esiintyy myös yhdysvaltalaisräppäri Snoop Dogg. Artisti itse on kuvaillut singlen olevan tyyliltään edeltäjiään erilaisempi sillä tavalla, että se sisältää viittauksia hip hopiin. Kappale esitettiin ensimmäisen kerran livenä ABC:n "Jimmy Kimmel Live: Game Night" -ohjelmassa 8. kesäkuuta. Kappaleeseen liittyvä musiikkivideo julkaistiin videopalvelu YouTubessa päivää ennen singlejulkaisua. Pääesiintyjien lisäksi videolla vierailee esimerkiksi G-Dragon. Muutamassa tunnissa video keräsi jo 1,7 miljoonaa katsojaa.


title: Hangover (PSYn kappale)

text: Digitaalinen lataus


title: Dagobert

text: Dagobert-nimisiä hallitsijoita ovat olleet:


title: Global World Series 1955

text: Global World Series oli ei-ammattilaisten baseballin maailmanmestaruusturnaus, joka pelattiin kolmena perättäisenä vuonna. Vuoden 1955 turnaus pelattiin Milwaukeessa, Yhdysvalloissa 23.-29. syyskuuta 1955. Kilpailuun osallistui kahdeksan joukkuetta eri puolilta maailmaa. Ylivoimaisena suosikkina turnaukseen läksi isäntämaan edustaja Boeing Bombers, Wichita, Kansas, joka voitti Sinton (Texas) Oilersin kansallisessa turnauksessa. "Pommittajia" johti entinen New York Giantsin etukenttäpelaaja Daryl Spencer. Toinen pohjoisamerikkalaisjoukkue turnauksessa oli Kanadaa edustanut Saskatoon Gems. Ehkä yllättäen yleisön suosikkijoukkue turnauksessa oli Japanin Kanebo All-Stars. Puerto Ricoa edusti maan parhaan liigan all-stars joukkue, Puerto Rican Baricuas. Refinerias oli puolestaan monivuotinen keskimeksikolaisen Poza Rica Leaguen mestari. Havaijin edustajana turnauksessa esiintyi Honolulu Red Sox. Havaijin valtuuskuntaan sisältyi ehkä suurin julkkis turnauksessa, mutta hän ei ollut baseball persoona. Duke Kahanamoku, Honolulun sheriffi, oli 100 metrin vapaauinnin olympiavoittaja vuosilta 1912 ja 1920. Euroopan mestarina turnaukseen osallistui Espanjan joukkue, jonka lisäksi mukana oli myös joukkue Kolumbiasta.


title: Global World Series 1955

text: Turnauksessa käytettiin systeemiä, jossa joukkue putosi kilpailusta kärsittyään kaksi tappiota.


title: Global World Series 1955

text: Yhdysvallat voitti Meksikon vasta 12. vuoroparissa, jolloin se aloittavalla vuorollaan onnistui tekemään 5 juoksua.


title: Global World Series 1955

text:
Saskatoon Gems otti 4-3 voitton Kolumbiasta saaden näin kolmannen sijan ensimmäisessä Global World Series -turnauksessa. Tämän jälkeen voittamaton Boeing Bombers kohtasi toistamiseen Havaijin joukkueen. Kolmen vuoroparin jälkeen tulos näytti jo selviältä. Wichita johti 6-0, ja ainoa jännityksen kohde näytti olevan siinä pelaako Boeingin Mike Werbach no-hitterin.
Kuudennessa lyöntivuorossaan Red Sox "rikkoi kuparisen" kunnolla tekemällä viisi juoksua ja lopulta joukkue nousi yllätykselliseen voittoon, jonka johdosta turnauksen ratkaisu siirtyi seuraavaan päivään, koska molemmilla joukkueilla oli nyt yksi tappio.
Jälleen kerran Bombers siirtyi aikaisin johtoon, 4-0 kolmannen vuoroparin alkuun ja jälleen havaijilaiset onnistuivat tasoittamaan pelin. Vasta 11. vuoroparissa onnistui Wichita tekemään ottelun voittoon tarvittavat juoksunsa. Voittajien Daryl Spencer valittiin turnauksen arvokkaimmaksi pelaajaksi ja vastaavasti Havaijin joukkueen Len Kasparovitch turnauksen arvokkaimmaksi syöttäjäksi.


title: Global World Series 1955

text: Global World Series Champion 1955


title: Kiril

text: Kiril tai Kirill on miehen etunimi. Kirill on venäläinen muunnos kreikkalaisperäisestä nimestä Kyrillos tai Kirillos, joka merkitsee "Herralle omistettua" ja on ollut useiden pyhimysten nimenä. Kiril on nimen karjalainen muoto, josta ovat käytössä myös muunnelmat Kirka ja Kirilä.


title: Kiril

text: Nimeä Kiril ei Suomessa esiinny suomen- eikä ruotsinkielisessä kalenterissa. Sitä vastoin ortodoksisessa kalenterissa se on peräti kahdeksalla päivällä, jotka ovat Kyrillos-nimisten pyhimysten muistopäiviä:


title: Elohopea(II)sulfaatti

text: Elohopea(II)sulfaatti eli merkurisulfaatti (HgSO) on elohopea- ja sulfaatti-ionien muodostama epäorgaaninen ioniyhdiste. Yhdistettä voidaan käyttää metallurgiassa ja katalyyttinä. Elohopea muodostaa myös toisen sulfaatin elohopea(I)sulfaatin, jossa elohopea on hapetusluvulla +I.


title: Elohopea(II)sulfaatti

text: Huoneenlämpötilassa elohopea(II)sulfaatti on väritöntä tai valkoista kiteistä ainetta, joka voi hajaantua valon vaikutuksesta ja muuttuu silloin väriltään mustaksi. Yhdiste liukenee pieniä määriä happamiin liuoksiin, mutta ei veteen. Vedessä se sen sijaan hydrolysoituu niin kutsutuksi emäksiseksi elohopea(II)sulfaatiksi, joka on elohopea(II)sulfaatin ja elohopea(II)oksidin seos ja väriltään keltaista. Elohopea(II)sulfaatista tunnetaan myös kidevedellinen monohydraatti (HgSO·HO). Yhdisteelle on tyypillistä muodostaa kaksoissulfaatteja alkalimetallisulfaattien kanssa.


title: Elohopea(II)sulfaatti

text: Elohopea(II)sulfaattia tuotetaan vahvan rikkihapon ja metallisen elohopean tai laimean rikkihappoliuoksen ja elohopea(II)oksidin välisellä reaktiolla. Muodostuvasta liuoksesta poistetaan vettä haihduttamalla, jolloin elohopea(II)sulfaatti kiteytyy.


title: Elohopea(II)sulfaatti

text: Elohopea(II)sulfaattia on käytetty katalyyttinä valmistettaessa asetaldehydiä vedestä ja eteenistä ja antrakinonisulfonihappojen valmistuksessa. Yhdistettä voidaan käyttää myös analyyttisessä kemiassa kloridi-ionien sitojana, kullan ja hopean erottamiseen pyriittimalmista ja depolarisoivana yhdisteenä sähkökemiallisissa kennoissa.


title: Elohopea(II)sulfaatti

text: Muiden elohopeayhdisteiden tavoin elohopea(II)sulfaatti on myrkyllistä. Veteenliukenemattomuutensa vuoksi sitä ei kuitenkaan luokitella I:n luokan myrkyksi. Yhdiste ärsyttää hengitysteitä aiheuttaen kurkkukipua, vaikeutunutta hengitystä ja yskää. Nieltynä se aiheuttaa pahoinvointia. Elohopea(II)sulfaatti voi iholle tai silmiin joutuessaan aiheuttaa syövytysvammoja.


title: Kypärämäen koulu

text: Kypärämäen koulu on Jyväskylän Kypärämäessä osoitteessa Erämiehenkatu 12 toimiva alakoulu (ennen peruskoulu-uudistusta kansakoulu). Koulun rehtori on Timo Knuuttila. Koulu on perustettu 1947, sen toiminta alkoi 1948, ja omassa koulutalossa toiminta alkoi 1949. Ensimmäinen johtajaopettaja oli Aati Jäppinen.. Koulussa on myös Jyväskylän luokkien 4–6 musiikkiluokat, kaksi autistiluokkaa sekä yksilöllisen opetuksen pienryhmä. Ennen Kypärämäen koulun perustamista Kypärämäen kansakoululaiset kävivät koulua iltavuorossa Cygnaeuksen koulussa.


title: Austin Butler

text: Austin Robert Butler (s. 17. elokuuta 1991 Anaheim, Kalifornia) on yhdysvaltalainen näyttelijä, malli ja laulaja. Hänet tunnetaan parhaiten televisiorooleistaan James Garretina "Zoey 101:ssa" ja Sebastian Kyddina "Carrien päiväkirjoissa". Butler on esiintynyt myös esimerkiksi televisiosarjoissa "Outo, uusi elämä", "Arrow" ja "The Shannara Chronicles", sekä elokuvassa "Ullakkojengi" ("Aliens in the Attic", 2009).


title: Juha Lukala

text: Juha Arvo Lukala (s. 1940) on suomalainen teatterilavastaja, joka toimi koko työuransa Turun kaupunginteatterissa.


title: Juha Lukala

text: Lukala kävi Turun Piirustuskoulun ja pääsi kaupunginteatterin lavastajaoppilaaksi 1962. Seuraavana vuonna hänestä tuli lavastaja ja vuonna 1977 päälavastaja. Yli 40 vuotta kestäneen uransa aikana Lukala ehti tehdä teatterille yli 180 lavastusta. Hän jäi eläkkeelle helmikuun alussa 2003.


title: Juha Lukala

text: Lukala on tehnyt myös sisustussuunnittelua ja kirjankuvituksia. Vuonna 2004 hän lahjoitti lavastustyössään ottamansa yli 10 000 valokuvaa Turun Teatterikerhon säätiölle.


title: Juha Lukala

text: Juha Lukalan veli on vaatesuunnittelija ja kuvataiteilija Esa Lukala. Heidän isänsä oli taidemaalari Arvo Lukala.


title: Ana Dulce Félix

text: Ana Dulce Félix (s. 23. lokakuuta 1982 Azurém) on portugalilainen kestävyysjuoksija.


title: Ana Dulce Félix

text: Félix on 10 000 metrin Euroopan mestari vuoden 2012 EM-kisoista Helsingistä ajalla 31.44,75. Hän sai samalla matkalla EM-hopeaa Amsterdamissa 2016 ajalla 31.19,03 sekä oli seitsemäs Barcelonassa 2010 ja kahdestoista Zürichissä 2014. Hän voitti Amsterdamissa 2016 kultaa puolimaratonin joukkuekilpailussa, henkilökohtaisessa kilpailussa hän sijoittui 12:nneksi. MM-kilpailujen 10 000 metrillä hän on sijoittunut kahdeksanneksi Daegussa 2011, 12:nneksi Berliinissä 2009, 13:nneksi Moskovassa 2015 ja 19:nneksi Pekingissä 2015.


title: Ana Dulce Félix

text: Félix sijoittui Lontoon olympialaisissa 2012 maratonilla 20:nneksi. Hän oli neljäs New Yorkin maratonilla 2011.


title: Ana Dulce Félix

text: Félix on saavuttanut maastojuoksun EM-kilpailuissa hopeaa 2011 ja 2012 sekä pronssia 2010 ja 2013. Lisäksi hän oli kuudes 2009 ja 17:s 2008. Joukkuekilpailussa hän voitti Euroopan-mestaruuden 2008, 2009 ja 2010 sekä sai EM-hopeaa 2011. Maastojuoksun MM-kilpailuissa hän sijoittui vuonna 2009 henkilökohtaisessa kilpailussa 15:nneksi ja sai joukkuekilpailussa pronssia. Puolimaratonin MM-kilpailuissa hän oli 13:s 2008.


title: Ana Dulce Félix

text: Félix on pitänyt hallussaan Portugalin ennätystä puolimaratonilla.


title: Ana Dulce Félix

text: Lähde: IAAF


title: Kevin Klein

text: Kevin Klein (s. 13. joulukuuta 1984 Kitchener, Ontario, Kanada) on kanadalainen jääkiekkoilija, joka pelaa puolustajana NHL-seura New York Rangersissa.


title: Kevin Klein

text: Klein varattiin NHL:ään toisella kierroksella Nashville Predatorsin toimesta . Hän pelasi neljä kautta OHL:ssä, joista kolme Toronto St. Michael's Majorsissa ja yhden Guelph Stormissa. Junioriuransa jälkeen Klein debytoi ammattilaistasolla Nashvillen farmiseura Milwaukee Admiralsissa, jossa pelasi kolme kautta.


title: Kevin Klein

text: Kaudella 2006–2007 26. tammikuuta 2007 Klein teki ensimmäisen NHL-maalinsa Predatorsissa Chicago Blackhawksia vastaan.


title: Kevin Klein

text: 16. heinäkuuta 2008 Klein teki Predatorsin kanssa kaksivuotisen jatkosopimuksen, jonka arvo oli 1,3 miljoonaa dollaria. Hän pelasi kaudella 2008–2009 63 ottelua.


title: Kevin Klein

text: Ensimmäisen täyden kautensa NHL:ssä Kelin pelasi 2009–2010, kun hän pelasi 81 ottelua ja teki niissä 2 maalia ja yhteensä 18 pistettä.


title: Kevin Klein

text: Syyskuussa 2012 Nashville ja Klein tekivät viiden vuoden jatkosopimuksen, josta Klein sai 14,5 miljoonaa dollaria. Hän teki 47 ottelussa 3 maalia ja 14 pistettä.


title: Kevin Klein

text: 22. tammikuuta 2014 Nashville vaihtoi Kleinin New York Rangersin puolustaja Michael Del Zottoon.


title: Kevin Klein

text: 9. joulukuuta 2014 Klein menetti osan vasemmasta korvastaan korkean mailan vuoksi ensimmäisessä erässä Pittsburgh Penguinsia vastaan. Hän palasi kuitenkin myöhemmin otteluun ja teki jatkoajalla voittomaalin.


title: Justin Falk

text: Justin Falk (s. 11. lokakuuta 1988 Snowflake, Manitoba, Kanada) on kanadalainen jääkiekkoilija, joka teki kesällä 2016 vuoden sopimuksen NHL-seura Buffalo Sabresin kanssa. Minnesota Wild varasi hänet NHL:ään . Wildin ja Sabresin lisäksi hän on pelannut NHL:ssä New York Rangersissa ja Columbus Blue Jacketsissa. AHL:ssä Falk voitti keväällä 2016 sarjan mestaruuden Calder Cupin.


title: Justin Falk

text: Falk pelasi WHL-joukkue Spokane Chiefsissä, jossa voitti Memorial Cupin vuonna 2008. Hänet valittiin turnauksen tähdistökentälliseen. Minnesota Wild varasi hänet numerolla 110.


title: Justin Falk

text: Falkin ammattilaisura alkoi 2008 Houston Aerosissa. NHL-debyyttinsä hän teki kaudella 2009–2010 pelatessaan kolme peliä Minnesotassa. Hän teki ensimmäisen maalinsa Colorado Avalanchea vastaan 24. tammikuuta 2012.


title: Justin Falk

text: 30. kesäkuuta 2013 Falk vaihdettiin New York Rangersiin, joka antoi tilalle Benn Ferrieron ja kuudennen kierroksen varauksen.


title: Justin Falk

text: Falk pelasi kauden Rangersissa, jonka jälkeen siirtyi 1. elokuuta takaisin Minnesotaan vuoden mittaisella sopimuksella. Hän ei mahtunut perusrooliin siniviivalle, vaan hänet lähetettiin AHL:ään Iowa Wildiin. 2. maaliskuuta 2015 Falk kaupattiin viidennen kierroksen varauksen kanssa Jordan Leopoldia vastaan Columbus Blue Jacketsiin.


title: Justin Falk

text: Falk pelasi kauden 2015–2016 Blue Jacketsin organisaatiossa. NHL:ssä tuli 24 ottelua ja AHL-seura Lake Erie Monstersissa 32 runkosarja- ja 17 pudotuspeliottelua. Falk oli voittamassa Lake Erien riveissä AHL:n mestaruutta Calder Cupia. Hän teki kesällä 2016 vuoden sopimuksen Buffalo Sabresin kanssa.


title: Ion Luchianov

text: Ion Luchianov (s. 31. tammikuuta 1981 Criuleni) on moldovalainen estejuoksija.


title: Ion Luchianov

text: Luchianov voitti pronssia vuoden 2010 EM-kisoissa päälajissaan 3 000 metrin estejuoksussa. Hän sijoittui kilpailussa alun perin neljänneksi, mutta nousi pykälän ylöspäin kolmanneksi sijoittuneen José Luis Blancon jäätyä kiinni kiellettyjen aineiden käytöstä.


title: Ion Luchianov

text: Lähde: IAAF


title: Ryan Haggerty

text: Ryan Haggerty (s. 4. maaliskuuta 1993 Stamford, Connecticut, Yhdysvallat) on yhdysvaltalainen jääkiekkoilija, joka teki kaudeksi 2016–2017 sopimuksen AHL-joukkue Wilkes-Barre/Scranton Penguinsiin.


title: Ryan Haggerty

text: Haggerty pelasi kaksi kautta USA Hockey National Team Development Programissa ja voitti alle 18-vuotiaiden maailmanmestaruuden vuoden 2011 kisoissa.


title: Ryan Haggerty

text: New York Rangers teki Haggertyn kanssa tulokassopimuksen 12. maaliskuuta 2014. Haggerty pelasi ensimmäisen ammattilaiskautensa Rangersin farmijoukkueessa AHL:n Hartford Wolf Packissa. Hän teki runkosarjassa 33 ja pudotuspeleissää 6 pistettä. Kauden jälkeen Chicago Blackhawks hankki hänet vaihdossa Antti Raantaan.


title: Ryan Haggerty

text: Blackhawksin farmiseurassa Rockford IceHogsissa Haggerty pelasi kaudella 2015–2016 vain 36 ottelua. Seuraavaksi kaudeksi Haggerty teki sopimuksen AHL-joukkue Wilkes-Barre/Scranton Penguinsin kanssa.


title: Matt Donovan (jääkiekkoilija)

text: Matt Donovan (s. 9. toukokuuta 1990 Edmond, Oklahoma, Yhdysvallat) on yhdysvaltalainen jääkiekkoilija, joka pelaa NHL-joukkue New York Islandersissa. Hän on Islandersin varaus .


title: Matt Donovan (jääkiekkoilija)

text: Donovan varattiin New York Islandersiin neljännellä kierroksella . Kauden loputtua Denverin yliopistossa Donovan teki sopimuksen hänet varanneen Islandersin kanssa ja pelasi loppukauden aikana kuusi ottelua Islandersin farmiseura Bridgeport Sound Tigersissa. Hän teki näissä peleissä yhden maalin sekä sai neljä syöttöpistettä. Kaudella 2012–2013 Donovan oli yhdessä Justin Schultzin kanssa eniten pisteitä tehnyt puolustaja AHL:ssä 48 pisteellään.


title: Matt Donovan (jääkiekkoilija)

text: Donovan teki NHL-debyyttinsä Islandersissa 3. huhtikuuta 2012 New Jersey Devilsiä vastaan ollen ensimmäinen Oklahomassa syntynyt ja kasvanut NHL-kiekkoilija. Päästyään Islandersin NHL-kokoonpanoon Donovan teki ensimmäisen maalinsa hän teki 8. lokakuuta 2013 Phoenix Coyotesia vastaan.


title: John Robert Oosthuizen

text: John Robert Oosthuizen (s. 23. tammikuuta 1987) on eteläafrikkalainen keihäänheittäjä.


title: John Robert Oosthuizen

text: Oosthuizen on nuorten maailmanmestari vuoden 2006 alle 20-vuotiaiden MM-kisoista. Hän voitti tuloksella 83,07 m toiseksi tulleen Ari Mannion lähes kuudella metrillä. Aikuisten arvokilpailuissa Oosthuizen on parhaimmillaan ollut kuudes vuoden 2007 MM-kisoissa Osakassa.


title: John Robert Oosthuizen

text: Oosthuizenin henkilökohtainen ennätys on 86,80 m vuodelta 2008.


title: John Robert Oosthuizen

text: Lähde: IAAF


title: Etambutoli

text: Etambutoli (EMB) on eräs tuberkuloosilääke, jonka kliiniset kokeet alkoivat vuonna 1961. Sen käyttöönotto Suomessa oli vielä 1970-luvulla, niin kutsuttuna toisen asteen eli sekundäärisenä tbc-lääkkeenä. Myöhemmin siitä tuli primaarinen eli niin kutsuttu ensilinjan hoitolääke, jota annetaan tubi-potilaalle ensisijaisesti. Lääke syrjäytti aiemmasta käytöstä para-aminosalyylin. Sen sijaan isoniatsidi, "Tubilysin" lienee edelleen käytettävissä bakteriosidina.


title: Etambutoli

text: Etambutolia ei annettu yksin, vaan yleensä aina yhdistelmähoitona. Rifampisiini ja muut lääkkeet, kuten pyratsinamidi ja kapreomysiini sekä streptomysiini saattoivat tulla kyseeseen tällöin. Isoniatsidilla hoidettujen maksavauriot saattoivat hieman pahentua. Sellainen näkyi tiettyjen, maksan toimintaan liittyvien veriarvojen nousuna.


title: Etambutoli

text: Yksittäislääkkeenä mainiten, etambutolin etuina nähtiin sen bakteriosidinen tehokkuus, sen suurehko hyötyosuus (n. 75–80 %) ja affiniteetti (voimakas sitoutuvuus verisoluihin) sekä sen oraalinen käyttömuoto. Lääkeainepitoisuus veriplasmassa oli ylimmillään noin 2–4 tuntia lääkkeenotosta. Tablettimuotoisuuden riittävästä tehokkuudesta johtuen, lääkepistoksia ei tarvittu, ja lääkettä annosteltiin vain kerran vuorokaudessa. Vuosikausimittainen annosteluvahvuus oli 1–2 grammaa/vrk, mikä oli tavanomaista PAS:n annostusta tuntuvasti pienempi. Hoidon kestäessä, suositeltiin silmälääkärin tekemiä säännöllisiä tutkimuksia.


title: Etambutoli

text: Etambutoli saattoi sivuvaikutuksenaan vahingoittaa näköhermoa tulehduksellisesti, ja siten alentaa näkökykyä. Huonontunut munuaisten toiminta eli munuaisten insuffisienssi saattoi altistaa näön heikentymiselle erityisesti.


title: Etambutoli

text: Etambutolin lääkemarkkinoiden kauppanimiä olivat Suomessa "Myambutol" ja "Stambutol". Lääkeainevahvuudet olivat 100, 200 ja 400 mg vaikuttavaa ainetta/tabletti.


title: Yliluonnollisten ilmiöiden ensyklopedia

text: Yliluonnollisten ilmiöiden ensyklopedia Harri Virolaisen ja Ilkka Virolaisen vuonna 2014 ilmestynyt kirja.


title: Jeff Demps

text: Jeffery ”Jeff” Demps (s. 8. tammikuuta 1990 Winter Garden, Florida) on yhdysvaltalainen amerikkalaisen jalkapallon pelaaja sekä pikajuoksija. Hän pelaa NFL-liigan Tampa Bay Buccaneersissa, jonne hän siirtyi keväällä 2013 New England Patriotsista. Dempsin pelipaikka on keskushyökkääjä.


title: Jeff Demps

text: Lontoon olympialaisissa 2012 Demps juoksi Yhdysvaltain joukkueessa 4 × 100 metrin viestin alkuerissä. Toisella kokoonpanolla loppukilpailussa juossut joukkue sijoittui alun perin toiseksi, mutta joukkueen suoritus hylättiin myöhemmin Tyson Gayn dopingkäryn takia.


title: Jeff Demps

text: Ennen ammattilaisuraansa Demps oli osana Floridan yliopiston joukkueita amerikkalaisessa jalkapallossa ja yleisurheilussa. Hän päätti olla osallistumatta vuoden 2012 keskittyessään tuleviin olympialaisiin, mutta solmi kisojen jälkeen elokuussa vapaana pelaajana NFL-sopimuksen New England Patriotsin kanssa.


title: Jeff Demps

text: Lähde: IAAF


title: Andri Deštšytsja

text: Andri Bohdanovytš Deštšytsja (; s. 22. syyskuuta 1965 Pervjatyši, Lvivin alue, Ukrainan SNT) on ukrainalainen diplomaatti, joka toimi Ukrainan vt. ulkoministerinä 27. helmikuuta 2014 – 19. kesäkuuta 2014. Ennen ministeriksi nimittämistään hän toimi muun muassa Ukrainan Suomen-suurlähettiläänä. Ulkoministeriytensä jälkeen hänet nimitettiin Ukrainan Puolan-suurlähettilääksi.


title: Andri Deštšytsja

text: Deštšytsja on valmistunut vuonna 1989 Lvivin Ivan Frankon kansallisesta yliopistosta ja vuonna 1995 edmontonilaisesta Albertan yliopistosta, jossa väitteli valtio-opista tohtoriksi. Maisterintutkinto hänellä on historiasta. Hänellä on sujuva kielitaito ukrainan lisäksi englannissa, venäjässä ja puolassa. Hänen perheeseensä kuuluvat vaimo ja tytär.


title: Andri Deštšytsja

text: Lyhyt CV


title: Luettelo Suomen kirvoista

text: Luettelo Suomen kirvoista sisältää Suomesta tavatut, yläheimoihin Aphidoidea ja Phylloxeroidea kuuluvat kirvalajit. Vuoden 2010 Suomen lajiston uhanalaisarvioinnin mukaan Suomesta on tavattu 479 kirvalajia. Lajit "Aphis umberella", "Gootiella tremulae" sekä "Kaltenbachiella pallida" on luokiteltu hävinneiksi (RE) Muutamia lajeja tavataan ainoastaan kasvihuoneissa tai muissa sisätiloissa.


title: Luettelo Suomen kirvoista

text: Lajit ovat luettelossa systemaattisessa järjestyksessä heimoittain. Suomenkielinen nimi on mainittu, jos sellainen on tiedossa. Nimien lähteenä on pääosin toiminut . Vain sisätiloissa tavattavat lajit on merkitty erikseen.


title: Kreikan alueyksiköt

text: Kreikan alueyksiköt (; yksikössä περιφερειακή ενότητα, "perifereiakí enótita") eli periferiayksiköt muodostavat aluejaon, joka jakaa Kreikan valtion 74 hallinnolliseen alueeseen.


title: Kreikan alueyksiköt

text: Kreikan hallinnollisten alueiden jaossa kukin alueyksikkö kuuluu johonkin 13 alueesta eli periferiasta ja alueet edelleen johonkin hajautetun hallinnon alueeseen. Alueyksiköt otettiin käyttöön Kallikrates-suunnitelmana tunnetun aluehallintouudistuksen myötä vuoden 2011 alusta. Tuolloin entiset prefektuurit lakkautettiin. Monet alueyksiköt vastaavat alueeltaan ja nimeltään jotain entistä prefektuuria. Toiset alueyksiköt taas on muodostettu pilkkomalla aiempi prefektuuri osiin. Alueyksiköt jakautuvat kuntiin.


title: Katja Hautaniemi

text: Katja Hautaniemi (o.s. Kangas, s. 29. tammikuuta 1978) on suomalainen yleisurheilija, jonka päälajeja ovat olleet 7-ottelu sekä korkeushyppy. Nykyisin hän edustaa LahtiSport 35+:aa ja hänen valmentajanaan toimii Sakari Palomäki. Kalevan kisoista Hautaniemi on saavuttanut pronssia sekä korkeushypyssä vuonna 2003 että seitsenottelussa vuonna 1998.


title: Mari Närhi

text: Mari Tuulikki Närhi (s. 31. joulukuuta 1972 Viitasaari) on aktiiviuransa jo lopettanut suomalainen moukarinheittäjä. Viimeisimpänä seuranaan hän edusti Esbo IF:ää ja hänen valmennuksestaan vastasivat koko hänen uransa ajan Sakari Närhi ja Lassi Korhonen. Kalevan kisoista hän saavutti moukarinheitossa kultaa vuonna 1994 sekä pronssia vuonna 1998. Virallisissa kilpailuissa hän ei ole esiintynyt vuoden 2001 jälkeen.


title: Marjo Käyrä

text: Marjo Henriikka Käyrä (s. 9. huhtikuuta 1981 Oulu) on aktiiviuransa jo lopettanut suomalainen pituushyppääjä. Hän edusti Oulun Pyrintöä ja hänen valmentajinaan toimivat Auvo Kaimio ja Eila Maunu. Kalevan kisoista Käyrä saavutti pituushypyn pronssia vuonna 1998. Sen lisäksi hän oli voittamassa viestijoksun SM-kisoista hopeaa 4 x 100 metrin viestijuoksussa. Virallisissa kilpailuissa Käyrä ei ole esiintynyt vuoden 2002 jälkeen.


title: Attika (täsmennyssivu)

text: Attika voi tarkoittaa seuraavia:


title: Prato Carnico

text: Prato Carnico on kunta Koillis-Italiassa Friuli-Venezia Giulian alueella olevassa Udinen maakunnassa.


title: Prato Carnico

text: Kunnassa oleva "Pesariisin" kylä on tullut tunnetuksi kelloista, joita on tehty siellä 1700-luvulta saakka. Kylässä on myös kellomuseo "Museo dell'Orologeria di Pesariis".


title: Oskar Rudolf Gauffin

text: Oskar Rudolf Gauffin [go'fäŋ] (29. elokuuta 1848 Björkbodan ruukki, Dragsfjärd – 24. maaliskuuta 1923 Helsinki) oli suomalainen puutarhuri, joka suunnitteli ja rakensi useita puistoja Turkuun 1800-luvun lopulla.


title: Oskar Rudolf Gauffin

text: Gauffinin isä, puutarhuri Johan Isak Gauffin (1816–1889), oli muuttanut Suomeen Ruotsista 1842 ja meni täällä naimisiin Johanna Charlotta Lindgrenin (1816–1867) kanssa. Gauffinin suku oli alkuaan Ranskasta uskonvainoja pakoon lähteneitä protestanttisia hugenotteja. Oskar Rudolf Gauffinin veli Karl Johan Gauffin toimi Tampereen kaupungipuutarhurina.


title: Oskar Rudolf Gauffin

text: Gauffin oli veljensä Karl Johanin kanssa Träskändan kartanon ylipuutarhurina 1870-luvulla, ja sen jälkeen hän oli Turun kaupunginpuutarhurina ja Kupittaan puutarhakoulun johtajana 1878–1898. Turun Tuomiokirkonpuisto uudistettiin 1885–1887 ja Vartiovuoren puisto rakennettiin 1880-luvulla Gauffinin suunnitelmien pohjalta.


title: Oskar Rudolf Gauffin

text: Gauffin oli naimisissa Kristina Elisabet Appelströmin kanssa. Heidän poikiaan olivat arkkitehti Arthur Rudolf Gauffin (1880–1936) ja insinööri Oscar Elim Gauffin (1876–1932).


title: Anwar Ahmed Khan

text: Anwar Ahmed Khan (24. syyskuuta 1933 Bhopal, Brittiläinen Intia – 2. toukokuuta 2014 Karachi) oli pakistanilainen maahockeypelaaja, olympiavoittaja ja Aasian kisojen kultamitalisti.


title: Anwar Ahmed Khan

text: Khan voitti Pakistanin joukkueessa olympiakultaa Roomassa 1960. Kaksissa muissa kesäolympialaisissa Khanin edustama Pakistan saavutti hopeaa.


title: Anwar Ahmed Khan

text: Olympiamitalien lisäksi Khan kuului kahdesti Pakistanin Aasian kisojen kultamitalijoukkueeseen. Hän kuoli 81-vuotiaana Karachissa 2. toukokuuta 2014.


title: Amina Saada

text: Amina Saada (s. 16. elokuuta 1989 Kuusankoski) on suomalais-algerialainen moukarinheittäjä. Hänen seuransa on nykyisin helsinkiläinen HIFK-Friidrott. Aiemmin hän on edustanut vuoteen 2000 asti Kouvolan urheilijoita ja 2001–2012 Länsi-Uudenmaan urheilijoita. Hänen valmentajansa on koko uran ajan ollut Idir Saada. Nuorempana Amina Saada on kilpaillut myös kiekonheitossa, kuulantyönnössä sekä painonheitossa.


title: Herman Hellén

text: Herman Hellén (4. kesäkuuta 1797 Teisko – 18. huhtikuuta 1871 Pori) oli suomalainen pappi ja valtiopäivämies. Hän toimi kirkkoherrana Tampereella, Messukylässä, Keuruulla, Tyrväällä ja Ulvilasa vuosina 1824–1836. Turun ja Porin lääninrovastina hän oli vuodet 1840–1851 sekä 1853–1871. Virassa toimiessaan Hellén muun muassa vihki Keski-Porin kirkon uudenvuodenpäivänä 1864.


title: Herman Hellén

text: Valtiopäiville hän osallistui pappissäädyn edustajana vuosina 1863–1864 sekä 1867. Hellén oli kielenkääntäjänä tunnetun Hedvig Elisabeth Antellin setä.


title: Kari Vuola

text: Kari Vuola (s. 10. joulukuuta 1963 Pori) on suomalainen kanttori ja urkutaiteilija. Hän on työskennellyt Naantalin seurakunnassa vuodesta 1987 lähtien ja toimii nykyään sen kanttorina. Vuola on valmistunut Sibelius-akatemiasta vuonna 1990 ja väitellyt 2001 musiikin tohtoriksi Max Regerin urkumusiikista. Hän toimii myös Paraisten urkupäivien taiteellisena johtajana.


title: Kari Vuola

text: Vuola on konsertoinut Suomen lisäksi eri puolilla Eurooppaa sekä Yhdysvalloissa. Hän on julkaissut kuusi albumia ja tehnyt nauhoituksia Yleisradiolle. Vuolan viimeisin levytys on alkuvuonna 2014 ilmestynyt "Hymns of Joy and Sorrow", jolla hän soittaa Keski-Porin kirkon urkuja.


title: Kari Vuola

text: Vuola valittiin vuoden 2014 Unikeoksi Naantalissa.


title: Jan Kovář

text: Jan Kovář (s. 20. maaliskuuta 1990 Písek, Tšekkoslovakia) on tšekkiläinen jääkiekkoilija, joka pelaa KHL-joukkue Metallurg Magnitogorskissa. Hän on pelipaikaltaan keskushyökkääjä ja laukoo oikealta.


title: Jan Kovář

text: Kovář on IHC Písekin kasvatti. Hän siirtyi 15-vuotiaana kesken kauden 2005–2006 HC Plzeňiin. Kaudella 2006–2007 Kovář voitti Tšekin B-juniorisarjan piste- ja maalipörssin tehoilla 40+39=79. Kaudella 2007–2008 hän jakoi lukemalla +36 NOEN Extraliga U20:n tehotilaston voiton HC Třinecin Richard Pánikin kanssa. Kaudella 2008–2009 Kovář debytoi Plzeňin Extraliga-joukkueessa, jossa hänen tulokaskautensa toi 44 runkosarjaottelussa tehot 2+7=9 sekä 17 playoff-ottelussa tehot 2+3=5. Kovář pelasi kauden aikana myös neljä ottelua lainalla kaksi sarjatasoa alempana 2. Národní Hokejová Ligan SHC Klatovyssa.


title: Jan Kovář

text: Kaudella 2009–2010 Kovář pelasi Plzeňin lisäksi myös kaksi playoff-ottelua lainalla 1. Národní Hokejová Ligan KLH Chomutovissa. Kaudella 2010–2011 hän oli Plzeňin toiseksi paras maalintekijä ja kolmanneksi paras pistemies tehoilla 19+19=38. Kauden lopulla Kovář lainattiin HC Slovan Ústečtí Lvin joukkueeseen, jossa hän voitti kauden päätteeksi 1. ligan-mestaruuden. Kaudella 2011–2012 Kovář teki Extraligan yhden kauden piste-ennätyksensä tehoilla 18+33=51, joilla hän oli Plzeňin toiseksi paras pistemies Radek Dudan jälkeen. Kovář jakoi koko Extraligan pistepörssin viidennen sijan HC Pardubicen Jan Kolářin ja Petr Koukalin kanssa. Kauden lopulla hänet lainattiin Piráti Chomutoviin (ent. KLH Chomutov), jota Kovář oli kauden päätteeksi nostamassa Extraligaan.


title: Jan Kovář

text: Kovář sivusi kaudella 2012–2013 Extraligan yhden kauden piste-ennätystään tehoilla 17+34=51, joilla hän jakoi koko liigan pistepörssin kymmenennen sijan HC Sparta Prahan Jaroslav Hlinkan kanssa. Kovář myös voitti kevään 2013 pudotuspelien piste-, maali- ja syöttöpörssin tehoilla 11+15=26 sekä tehotilaston lukemalla +12. Hän voitti kauden päätteeksi Tšekin-mestaruuden ja palkittiin pudotuspelien arvokkaimpana pelaajana. Kovář valittiin myös koko Extraligan vuoden pelaajaksi.


title: Jan Kovář

text: Kaudeksi 2013–2014 Kovář siirtyi kolmivuotisella sopimuksella KHL-joukkue Metallurg Magnitogorskiin. Hän voitti tehoilla 23+45=68 koko liigan syöttöpörssin ja sijoittui pistepörssissä toiseksi edellään vain joukkuetoveri Sergei Mozjakin. Kovář voitti myös runkosarjan tehotilaston lukemalla +46. Hän pelasi kauden aikana myös ssa. Kovář voitti kauden päätteeksi Gagarin Cupin. Kaudella 2014–2015 hän sijoittui tehoilla 24+44=68 koko KHL:n pistepörssissä toiseksi edellään vain TsSKA Moskovan Aleksandr Radulov. Kovář oli myös Magnitogorskin paras syöttäjä sekä runkosarjassa että pudotuspeleissä seitsemällä syöttöpisteellään. Hänet valittiin 14. joulukuuta 2014 KHL:n viikon hyökkääjäksi. Huhtikuun 2015 lopulla Kovářin sopimusta Magnitogorskin kanssa jatkettiin kahdella vuodella kevääseen 2018.


title: Jan Kovář

text: Kovář edusti Tšekkiä MM-kilpailuissa vuosina 2013, 2014 ja 2015. Hän oli viimeisimmässä turnauksessa joukkueensa toiseksi paras pistemies Jaromír Jágrin kanssa tehoilla 3+6=9. Yhteensä Kovář on pelannut 67 A-maaottelua tehopistein 9+9=18.


title: Jan Kovář

text: Kovář pelasi myös alle 20-vuotiaiden MM-kilpailuissa vuonna 2010 sekä alle 18-vuotiaiden MM-kilpailuissa vuonna 2008, jolloin Kovář voitti A-lohkon kultaa ja oli nostamassa Tšekkiä seuraavaksi vuodeksi takaisin A-sarjaan. Hän pelasi myös Ivan Hlinkan muistoturnauksessa vuonna 2007.


title: Jan Kovář

text: Kovářin isoveli Jakub pelaa maalivahtina KHL-joukkue Avtomobilist Jekaterinburgissa. Hän on pelannut myös miesten arvokisoissa ja mm. torjui Tšekille MM-pronssia vuonna 2012.


title: Katja Vangsnes

text: Katja Henrikke Vangsnes (s. 16. marraskuuta 1991 Oslo, Norja) on norjalais-suomalainen moukarinheittäjä, joka on edustanut vuodesta 2005 lähtien Turun Urheiluliittoa. Hänen valmentajansa on Lars-Ola Sundt. Kansainvälisissä kilpailuissa Vangsnes edustaa Norjaa. Alle 20-vuotiaiden MM-kilpailuissa Monctonissa 2010 hän sijoittui yhdeksänneksi.


title: Katja Vangsnes

text: Nuorempana Vangsnes on kilpaillut myös keihäänheitossa, kiekonheitossa, kuulantyönnössä sekä painonheitossa.


title: Smila

text: Smila (; ) on kaupunki Tšerkasyn alueella Ukrainassa. Ukrainan tilastokeskuksen arvion mukaan kaupungissa oli 2013 alussa 68 636 asukasta.


title: Saint George Island

text: Saint George Island on yksi Pribilofsaarista. Se sijaitsee Beringinmerellä ja sen ainoa asutuskeskus on St. Georgen kaupunki, jonka asukasluku on 125.


title: Saint George Island

text: Venäläinen Gavriil Pribylov löysi saaren 1786 ja nimesi sen Pyhän Yrjön saareksi. Saarta asuttivat jo silloin aleutit. Venäläiset perustivat saarelle hylkeenpyyntiaseman, joka yksityistettiin Alaskan siirtyessä Yhdysvaltojen haltuun. Toisessa maailmansodassa Saint George Island evakoitiin monen muun Beringinmeren saaren tavoin, ja asukkaat palasivat saarelle 1946. Hylkeenpyynti lopetettiin 1983, minkä jälkeen saaren talous on perustunut kalastukseen ja turismiin.


title: Anne-Caroline Graffe

text: Anne-Caroline Graffe (s. 12. helmikuuta 1986 Papeete, Tahiti, Ranskan Polynesia) on ranskalainen taekwondoin. Hän saavutti olympiahopeaa kesäolympialaisissa 2012 ja on voittanut kertaalleen maailmanmestaruuden (2011) ja euroopanmestaruuden (2012) yli 73-kiloisten sarjassa.


title: Anne-Caroline Graffe

text: Graffe alkoi harrastaa taekwondoa 11-vuotiaana asuessaan Tahitilla. 18-vuotiaana hän muutti Ranskaan.


title: FS Frondeur (1929)

text: FS Frondeur oli Ranskan laivaston Adroit-luokan hävittäjä toisessa maailmansodassa.


title: FS Frondeur (1929)

text: Alus tilattiin Ch. Nav. Francaisilta Caenista. Aluksen köli laskettiin 9. marraskuuta 1927 ja alus laskettiin vesille 29. kesäkuuta 1929. Se otettiin palvelukseen 28. lokakuuta 1934.


title: FS Frondeur (1929)

text: Alus vaurioitui Saksan ilmavoimien pommituksessa evakuoidessaan maavoimien yksiköitä Boulognesta toukokuussa 1940. Ranskan antauduttua alus siirtyi Pohjois-Afrikkaan jääden Vichyn Ranskan laivastoon. Yhdysvaltain laivasto upotti aluksen Casablancassa 8. marraskuuta 1942 operaatio Torchissa.


title: Hetken juhla

text: Hetken juhla on suomalaisen laulajan Merja Laaksosen esikoisalbumi vuodelta 1994. Sillä hän tulkitsee miehensä Pekka Laaksosen tekemiä lauluja.


title: Hetken juhla

text: Albumia aikaisemmin sen nimikappale ilmestyi singlenä, ja se oli radioasemien soittolistojen kärjessä.


title: Hetken juhla

text: Radiosoittoa on saanut myös Helsingin Kaivopuiston maisemiin sijoittuva "Tää on sun syys".


title: Hetken juhla

text: Albumia on sanottu sympaattisen esittäjänsä näköiseksi. Laaksosen tulkinnat ovat herkkiä, koskettavia, kuulakkaita ja useamman kuuntelukerran kestäviä. – "Kiersimme auringon" (Pekka Laaksonen)


title: Aïssa Mandi

text: Aïssa Mandi (, s. 22. lokakuuta 1991 Châlons-en-Champagne) on algerialainen jalkapalloilija. Puolustajana pelaava Mandi edustaa Ranskan pääsarjassa pelaavaa Stade de Reimsia.


title: Aïssa Mandi

text: Mandi aloitti jalkapalloilun kaudella 2008–2009 Stade de Reimsin kakkosjoukkueessa. Hän nousi joukkueen edustukseen kaudella 2009–2010 pelatessaan tuolloin yhden ottelun. Sittemmin kaudella 2011–2012 Mandi nousi Reimsin vakiopuolustajiin pelatessaan tuona kautena 26 sarjaottelua Ligue 2:ssa. Kauden päätteeksi Reims nousi Ranskan pääsarjaan Ligue 1:een. Avauskaudellaan Mandi pelasi 29 ottelua Ligue 1:ssä ja teki niissä kaksi maalia. Avausmaali syntyi 27. lokakuuta 2012 Troyesia vastaan.


title: Aïssa Mandi

text: Mandi pelasi ensimmäisen maaottelunsa Algerian paidassa 5. maaliskuuta 2014 Sloveniaa vastaan.


title: Aïssa Mandi

text: Hänet valittiin Algerian kisajoukkueeseen vuoden 2014 MM-kisoihin. Hän pelasi avausottelunsa alkulohkon toisessa ottelussa Etelä-Koreaa vastaan. Mandi oli myös avauksessa Algerian kolmannessa ja neljännessä ottelussa Venäjää ja Saksaa vastaan. Algerian kisat päättyivät neljännesvälieriin.


title: Bloodborne

text: Bloodborne (projektinimeltään "Project Beast") on From Softwaren kehittämä ja Sonyn julkaisema toimintaroolipeli. Sen on ohjannut peliohjaaja Hidetaka Miyazaki. Peli julkaistiin 25. maaliskuuta 2015 yksinoikeudella PlayStation 4 -pelikonsolille.


title: Bloodborne

text: Pelissä on samankaltaisia pelimekaniikan elementtejä kuin pelitalon muissa pelisarjoissa kuten "Dark Souls", "Demon’s Souls", "King's Field" ja "Shadow Tower". Bloodborne kuitenkin eroaa omakseen.


title: Bloodborne

text: Sarjan aiemmista peleistä poiketen "Bloodborne" ei sijoitu keskiaikaan vaan 1700–1800-luvuille, ja pelin tunnelma muistuttaa paljon H. P. Lovecraftin kauhutarinoita. Pelissä on myös pieniä vivahteita steampunkista, vaikka pelin tunnelmaa voidaankin pitää enemmän goottilaisena.


title: Bloodborne

text: Peli on saanut runsaasti kehuja etenkin tasosuunnittelusta, tuoreesta taistelusysteemistä, erityisen karmivista hirviöistä sekä synkästä taustamusiikista.


title: Bloodborne

text: Pelille julkaistiin 25. marraskuuta 2015 lisäosa "The Old Hunters", jonka myötä peliin lisättiin kokonaan uusia alueita, aseita ja vihollisia.


title: Bloodborne

text: Useimmat pelaajat pitävät selviytymiskauhua Bloodbornen epävirallisena sivugenrenä, vaikka peliä ei virallisesti mainosteta kauhupelinä. Bloodbornea pidetään yleensä kauhupelinä, sillä se sisältää paljon kauhulle olennaisia elementtejä. Pelin taiteellinen ulkoasu sekä tarina ovat saaneet vaikutteita useista eri kauhu genreistä, kuten vamppyyri, ihmisusi, kummitus ja zombie tarinoista. Pelin loppupuolella Bloodbornessa alkaa kuitenkin näkyä miltein suoria viitteitä H. P. Lovecraftin kauhukirjoihin, kuten muinaisia kosmisia Cthulhu'n tapaisia Jumalia, joita pelaaja joutuu kohtaamaan samalla kun pelaaja kokee hallusinaatioita toisenpuoleisista ulottuvuuksista.


title: Bloodborne

text: Tämän lisäksi pelissä on runsaasti epämuodostuneita, sekä mutautuneita olentoja. Pelaaja kohtaa muun muassa olentoja, joiden kehossa yhdistyy variksen pää, sekä koiran takaruumis ja ihmisiä, joiden päät käärmeet ovat syöneet ja hallitsevat heidän kehojaan parasiittien tavoin.


title: Bloodborne

text: Pelin kauhua lisää myös pelin väkivaltaisuus. Pelin taistelusysteemi on hyvin aggressiivinen Dark Souls sarjan peleihin verrattuna, ja Bloodbornea varten on kehitetty realistiset veri - fysiikat: Kun pelaaja taistelee vihollisia, sekä pomovastuksia vastaan, niiden haavoista pursuava veri tahriutuu kiinni ympäristöön, kuten lattialle, seinille, pelaajan vaatteisiin, sekä pelaajan kasvoille. Mikäli tarpeeksi iso olento kuolee, tämän verta pursuaa korkealle, ja tippuu pelaajan päälle veripisaroina, eräänlaisena verisateena. Veri on myös isona osana pelin tarinaa: pelin olennot janoavat verta koska veren juominen tekee niistä voimakkaampia olentoja, mutta samalla heistä saattaa tulla epämuodostuneita petoja.


title: Bloodborne

text: Peli sijoittuu kuvitteelliseen Yharnamin kaupunkiin, jossa on meneillään ikuinen metsästyksen yö. Kaupungin on vallannut kulkusairaus ”petovitsaus”, joka muutti kaupunkilaiset vähitellen hirviöiksi. Kun saastuneet hirviöt alkoivat tappaa kaupungin asukkaita, paikalliset ryhtyivät vastatoimiin. Suuri osa ihmisistä lähti pois kotoaan aseiden kanssa metsästämään näitä hirviöitä, suojellakseen perheitään, mutta lopulta sairaus lankesi myös heihin. He eivät kuitenkaan itse tajunneet muuttuneensa hirviöiksi, joita heidän oli alun perin tarkoitus tappaa. Täten hirviöiksi muuttuneet ihmiset vaeltavat ikuisesti Yharnamin kaduilla. He eivät kuitenkaan enää metsästä hirviöitä, vaan nykyään he ovat hirviöitä, jotka metsästävät kaikkea elollista. Heidän ihmismäisestä olemuksestaan on enää jäljellä pakkomielle tappaa.


title: Bloodborne

text: Pelaajan luoma hahmo on kaupungin ulkopuolelta tullut matkalainen. Pelin alkaessa pelaajan hahmo herää klinikassa, jossa salaperäinen parrakas mies antaa hänelle verensiirron, joka tekee tästä ”metsästäjän”. Tarinan alussa pelaajahahmo kertoo tulleensa etsimään salaperäistä kalpeaverta ("paleblood"). Kalpeaverestä ei tiedetä muuta kuin, että se sijaitsee jossakin Yarnhamin kolkassa.


title: Bloodborne

text: Verensiirron jälkeen parrakas mies katoaa jäljettömiin jättäen pelaajan omilleen. Tarinaa ei tämän jälkeen enää kerrota pelaajalle suoraan, vaan pelaajan on löydettävä vihjeitä tutkimalla ympäristöään. Peli on täynnä ratkottavia mysteereitä ja salaisuuksia, kuten salaisuus siitä, keitä nykyiset metsästäjät oikeasti ovat ja mistä kulkutauti on oikeasti lähtöisin. Pelin miljöön vaikutteina toimivat 1800-luvun Lontoo ja villi länsi. Kaupungin arkkitehtuuri on synkkää ja goottilaista, ja siinä on muutamia vivahteita steampunkista.


title: Bloodborne

text: "Bloodbornen" pelattavat hahmot ovat voimakkaampia ja nopeampia kuin muissa "Souls"-peleissä. Pelihahmot ovat hirviöitä tappamaan koulutettuja metsästäjiä.


title: Bloodborne

text: Pelaajan luoma hahmo on saanut salaperäisen kuolemattomuuden. Joka kerta kun hän ”kuolee”, hän syntyy uudelleen, koska hänen sielunsa on linkitetty ”metsästäjien uneen”, joka toimii pelaajan lepopaikkana.


title: Bloodborne

text: Toisin kuin muissa "Souls"-peleissä, "Bloodbornessa" pelaaja on ainut, joka on saanut oikean kuolemattomuuden. Kaikkien muiden maailmassa olevien hahmojen sielut on mahdollista surmata.


title: Bloodborne

text: Peli on kolmannesta persoonasta kuvattu toimintarooli- ja selviytymiskauhupeli. Pelissä keskeisissä osissa ovat tuliaseet sekä niin kutsutut erikoisaseet, joilla pelaaja voi taistella hirviöitä vastaan. Peli eroaa "Souls"-peleistä suuresti taistelupelimekaniikassa. "Souls"-peleissä taistelemisessa tärkeintä on puolustaminen, usein kilven avulla. "Bloodbornessa" itsensä puolustaminen tapahtuu pääasiassa vihollisten iskuja väistellen. Selviytyäkseen hengissä "Bloodbornessa" pelaajan on oltava aggressiivinen. Hyökkäys on paras puolustus. Peli on äärimmäisen ankara ja aggressiivinen, ja sitä kuvataan lähes yhtä haastavana kuin "Dark Souls "-pelejä.


title: Bloodborne

text: Pelissä tuliaseet ovat historiallisia eivätkä järin tehokkaita, mutta niiden tehtävänä ei olekaan tuhota vihollisia, vaan hidastaa niitä. Tämä antaa pelaajalle mahdollisuuden tehdä erikoishyökkäyksen "visceral attack", joka aiheuttaa vastustajalle vakavaa vahinkoa. Pelissä käytettäviä aseita kutsutaan erikoisaseiksi "trick weapons". Niillä on aina kaksi erilaista tapaa, joilla niitä käytetään. Esimerkiksi ruoskasta pelaaja saa nappia painamalla kasattua kävelykepiksi naamioidun miekan. Toinen esimerkki on miekka, jonka voi yhdistää vasarapäätyyn, jolloin ase muuttuu painavaksi lekaksi. Yleensä aseista on yhdenkäden versio, jolloin pystyy käyttämään tuliasetta samanaikaisesti, ja toinen versio, joka vaatii molemmat kädet aseen kahvalle. Pelissä on myös monia muunlaisia aseita, kuten öljylampuista tehtyjä liekinheittimiä ja erilaisia taikoja, joiden avulla voi tehdä suurta vahinkoa erilaisille vihollisille.


title: Bloodborne

text: Lyhdyt ovat iso osa peliä, koska peli sisältää alueita, joissa pelaaja ei näe miltei yhtään mitään. Lyhdyn kantaminen tekee kuitenkin tuliaseen kantamisesta mahdotonta, joten sen kantaminen on riski.


title: Bloodborne

text: Maan alla on tunneleita, jotka ovat satunnaisesti generoituja, eli pelaaja ei voi koskaan tietää, mitä hän joutuu kohtaamaan matkustaessaan sinne. Päästäkseen mailjaluolastoihin pelaajan on kerättävä aineita rituaaliin.Pelissä tiedonjanoisuus on vaarallinen asia. Sen vaarallisuutta kuvaavat hyvin Insight, sekä "frenzy" pisteet.


title: Bloodborne

text: Useimmat kriitikot ja souls-sarjan fanit ovat kehuneet peliä miltei mestariteokseksi. Kehuja ovat etenkin saaneet pelin kekseliäs tasosuunnittelu, jännittävät pomotaistelut ja todella karmivat hirviöt.


title: Hellén

text: Hellén tai Hellen on muun muassa seuraavien henkilöiden sukunimi:


title: Hang It Up

text: Hang It Up on yhdysvaltalaisen laulaja, lauluntekijä, kosketinsoittaja ja tuottaja Patrice Rushenin single, joka on äänitetty vuonna 1978.


title: Hang It Up

text: Single on Rushenin neljänneltä studioalbumilta (toinen Elektra Recordsille) "Patrice" ja kappale oli Yhdysvalloissa (R&B) Hot 100 -listalla 15 viikkoa.


title: Hang It Up

text: Tuottajat ovat Charles Mims, Jr., Reggie Andrews ja Patrice Rushen. Rushen on toiminut myös vastaavana tuottajana.


title: Hang It Up

text: Levy-yhtiö on Elektra Records ja singlen kaupallinen tunnus on E-45549. Singlestä on valmistettu Yhdistyneessä kuningaskunnassa rajoitettu erikoispainos ns. maksisinglenä, eli se on tehty albumikokoon 12". Tunnus on K 12336 (T).


title: Patrice Rushen

text: Patrice Louise Rushen (s. 30. syyskuuta 1954) on yhdysvaltalainen säveltäjä, äänilevytuottaja, multi-instrumentalisti, lauluntekijä, kapellimestari ja laulaja. Vuonna 1982 hänen singlensä "Forget Me Nots" oli Grammy-palkintoehdokkaana sarjassa Best Female R&B Vocal Performance. Tämän jälkeen Rushen on menestynyt hyvin R&B- ja dance-listoilla, mutta "Forget Me Nots" on toistaiseksi hänen ainoa kappaleensa, joka on päässyt Top 40 -poplistalle.


title: Patrice Rushen

text: Patrice Rushenin vanhemmat ovat Ruth ja Allen Rushen, ja hänellä on nuorempi sisko. Teini-iässä hän kävi Los Angelesin Locke High Schoolia ja jatkoi sitten opintoja suorittaen musiikkitutkinnon Etelä-Kalifornian yliopistossa. Rushen avioitui vuonna 1986 Marc St. Louisin kanssa. Hänen miehensä järjestää konserttikiertueita ja on erikoistunut live-esiintymisten tuotantoon. Pariskunnalla on Cameron-niminen poika. Patrice Rushenin lempinimi on "Babyfingers", joka viittaa hänen pieniin käsiinsä. Vuonna 2005 Berkleen musiikkicollege myönsi hänelle musiikin kunniatohtorin arvon.


title: Ampumahiihdon maailmancup 2014–2015

text: Ampumahiihdon maailmancup 2014–2015 alkoi 30. marraskuuta 2014 Ruotsin Östersundissa ja päättyi 22. maaliskuuta 2015 Venäjän Hanty-Mansijskissa.


title: Ampumahiihdon maailmancup 2014–2015

text: Miesten kokonaiskilpailun voitti ranskalainen Martin Fourcade ja naisten kilpailun valkovenäläinen Darja Domratšava.


title: Ampumahiihdon maailmancup 2014–2015

text: Ohjelmaan kuului yhdeksän kilpailuviikonloppua, sekä Kontiolahdella, Suomessa järjestetyt maailmanmestaruuskilpailut. Pariviestissä kilpailtiin ensimmäistä kertaa maailmancupin pisteistä. Siitä jaettiin puolikkaat pisteet sekaviesticupiin.


title: Ampumahiihdon maailmancup 2014–2015

text: Pikakilpailuihin ja normaalimatkoille sai osallistua vain tietty määrä kilpailijoita jokaisesta maasta. Tämä määräytyi edellisen vuoden maailmancupin maakohtaisen rankingin tulosten perusteella. Tosin maailmanmestaruuskilpailuissa oli kaikilla mailla oikeus kiinteästi neljään edustajaan. Kaudella 2014–2015 osallistumisoikeudet määräytyivät seuraavien taulukoiden perusteella:


title: IBU-Cup 2014–2015

text: IBU-Cup 2014–2015 on alkoi 28. marraskuuta 2014 Norjan Beitostølenissä ja päättyi 8. maaliskuuta 2015 Kanadan Canmoressa.


title: IBU-Cup 2014–2015

text:
Ohjelmaan kuuluu seitsemän kilpailuviikonloppua.
Val Martellon lumipulan vuoksi sen kilpailut hajautettiin Obertilliachin ja Duszniki-Zdrójn viikonlopuille. Langdorfin viikonloppu taas siirrettiin samasta syystä Italian Val Ridannaan.


title: Kumeeni

text: Kumeeni eli isopropyylibentseeni (CH) on aromaattinen hiilivety. Yhdisteen tärkein käyttökohde on fenolin ja asetonin valmistus, mutta sitä voidaan käyttää myös eräiden muiden yhdisteiden synteeseissä ja liuottimena.


title: Kumeeni

text: Huoneenlämpötilassa kumeeni on väritön pistäväntuoksuinen neste. Yhdiste ei liukene veteen, mutta orgaaniset liuottimet kuten bentseeni, tetrakloorimetaani, dietyylieetteri ja etanoli liuottavat sitä. Kumeeni muodostaa suhteellisen helposti orgaanisia peroksideja.


title: Kumeeni

text: Kumeenia valmistetaan alkyloimalla bentseeniä propeenilla ja reaktio voidaan suorittaa joko kaasu- tai nestefaasissa. Reaktio on tyypiltään Friedel–Crafts-alkylointi ja sitä katalysoivat happamat katalyytit. Vuoteen 1999 asti prosessissa käytettiin katalyyttinä pääasiassa joko fosforihappoa tai alumiinikloridikomplekseja, mutta tämän jälkeen lähes kaikki kumeenia tuottavat laitokset ovat siirtyneet käyttämään zeoliittikatalyyttejä. Ensimmäiset zeoliittikatalyytit tulivat käyttöön vuonna 1996. Kumeenin valmistuksen sivutuotteina voi muodostua di-isopropyylibentseenin isomeerejä ja muita polyisopropyylibentseenejä, jotka voidaan muuttaa kumeeniksi reaktiolla bentseenin kanssa. Tyypillisesti kumeenin saanto on noin 97–98 %.


title: Kumeeni

text: Tärkein kumeenin käyttökohde, johon menee suurin osa tuotetusta kumeenista, on fenolin ja asetonin valmistus. Kumeeni hapetetaan hapen avulla kumeenihydroperoksidiksi, joka muodostaa happokäsittelyn seurauksena asetonia ja fenolia. Pelkistämällä vedyllä yhdisteestä saadaan liuottimena käytettävää isopropyylisykloheksaania. Kumeenista voidaan valmistaa myös metyylistyreeniä ja di-isopropyylibentseenejä. Kumeeni liuottaa hyvin rasvoja ja hartseja ja sitä voidaan käyttää niiden liuottamiseen bentseenin sijasta. Kumeenia käytetään myös ohentimena maaleissa ja lakoissa ja lisäaineena lentopetrolin joukossa. Aikaisemmin sitä on lisätty myös autojen polttoaineisiin.


title: Snellmankoti

text: Snellmankoti on entinen lastenparantola ja joulumerkkikoti Mäntylän kaupunginosassa Oulussa. Vuonna 1935 valmistuneessa rakennuksessa toimii Mäntylä-Snellmanin päiväkoti.


title: Snellmankoti

text: Oululaisen kauppaneuvos K.A. Snellmanin toivomuksesta Snellmanien nuorimman lapsen, vain 26-vuotiaana kuolleen Eiler Albertin perintöosuus viisi miljoonaa markkaa lahjoitettiin "Oulun ja Pohjois-Suomen köyhien lasten hyväksi". Snellmanin perilliset osoittivat kolme miljoonaa markkaa Stiftelsen Alma och K. A. Snellman Säätiölle, loput rahoista jaettiin muille yhteisöille. 21. helmikuuta 1921 perustetun säätiön tehtävänä oli rakentaa pitkäaikaissairauksia sairastavien tai niiden uhassa olevien lasten hoitolaitos ja ylläpitää sitä.


title: Snellmankoti

text: Samana päivänä kun säätiö perustettiin Oulun kaupunginvaltuusto luovutti säätiön käyttöön alun perin noin 30 hehtaarin maa-alueen Nokelan kankaalta, parantolan toiminnan alettua säätiön hallinnassa oli 27 hehtaaria ja lisäksi uimarantaa varten tuhannen neliömetrin tontti Vaarankarista Kempeleenlahden rannalla. Vuokra-aika oli 95 vuotta ja vuosivuokra muodollinen 30 markkaa. Parantolarakennuksen suunnitteli arkkitehti Viktor J. Sucksdorff. Taloudellisista syistä rakentaminen viivästyi ja parantolan rakentaminen aloitettiin vasta vuonna 1932, rakennus valmistui 1935. Parantolaan rakennettiin 30 vuodepaikkaa. Ensimmäiset potilaat otettiin sisään 11. helmikuuta 1935 ja parissa kuukaudessa laitos oli täynnä. Snellmanin lastenparantolan vihkiäiset pidettiin 7. heinäkuuta 1935. Lastenparantolana Snellmankoti toimi vuodet 1935–1939. Rakennustöiden alkaessa säätiöllä oli ollut käytössä yli 6,3 miljoonaa markkaa, josta rakennuskustannuksiin kului 2,9 miljoonaa ja sisustukseen 300 000 markkaa. Loput rahat jäivät parantolan ylläpitorahastoon, jonka tuotolla parantolan tuli toimia.


title: Snellmankoti

text: Talvisodan aikana Oulussa toimi Sotasairaala 32, jossa oli 1 400 sairaansijaa. Sairaansijat olivat sijoitettuina Oulun sairaaloihin, kouluihin, diakonissakotiin ja Snellmankotiin, johon sijoitettiin osasto IV. Osastolla oli kevyen kirurgian ja sisätautien käyttöön 100 hoitopaikkaa. Välirauhan aikana tiloissa toimi varuskuntasairaala. Jatkosodan aikana osasto luovutettiin saksalaisten joukkojen Kriegslazarett 3/677:n käyttöön. Sodan jälkeen Snellmankodin alueelle rakennettiin parakkeja siirtoväen tilapäismajoitukseen.


title: Snellmankoti

text: Sota-ajan inflaatio söi ylläpitorahaston arvoa niin, ettei lastenparantolan ylläpitäminen säätiön varoilla olisi ollut mahdollista. Suomen Tuberkuloosin Vastustamisyhdistys perusti Snellmankotiin joulumerkkikodin, jonka nimi tulee siitä, että merkittävä osa toiminnan rahoituksesta tuli joulukortteihin myytävien joulumerkkien myynnistä. Snellman-säätiö vuokrasi parantolan 40-paikkaiselle joulumerkkikodille ja samalla säätiö päätti tukea joulumerkkikodin toimintaa 4/5:lla ylläpitorahaston tuotosta. Oulun joulumerkkikoti oli toinen joulumerkkikoti Suomessa, ensimmäisenä oli perustettu Tampereen joulumerkkikoti vuonna 1936. Joulumerkkikotien toiminta-ajatuksena oli eristää vastasyntyneet tarttuvaan keuhkotuberkuloosiin sairastuneista vanhemmistaan. Ellei lapsia olisi eristetty, huomattava osa heistä olisi sairastunut miliaarituberkuloosiin tai tuberkuloottiseen aivokalvontulehdukseen. Toisaalta joulumerkkikodeissa oli muita ongelmia kuten epidemioina esiintyneet ripuli- ja keuhkokuumetaudit. 1960-luvun lopulla joulumerkkikotien rahoitus hankaloitui ja koska tuberkuloosin esiintyminen oli myös laskussa päädyttiin Oulun joulumerkkikoti lopettamaan vuonna 1969.


title: Snellmankoti

text: Oulun yliopistollisen keskussairaalan lastenklinikka aloitti toimintansa Oulun lääninsairaalan tiloissa 1964. Koska lääninsairaalassa ei ollut puitteita lastenpsykiatriselle toiminnalle, perustettiin 25-paikkainen lastenosasto III joulumerkkikotiin 1966. Joulumerkkikodin lopettamisen jälkeen vuonna 1970, lääninsairaala ja yliopistollinen sairaala ostivat osasto III:n toiminnan kokonaispalveluna Mannerheimin Lastensuojeluliitolta. Kun yliopistollisen sairaalan lastenklinikan rakennus Kontinkankaalla valmistui 1975, muutti myös Snellmankodissa sijainnut osasto III sinne. Lastenklinikan toiminnan loppuessa säätiö tutki mahdollisuutta perustaa parantolarakennukseen lasten ja nuorten kuntoutuskoti, mutta jo kesällä 1975 säätiö myi rakennuksen Oulun kaupungille hintaan 1 350 000 markkaa.


title: Snellmankoti

text: Oulun kaupungin omistuksessa rakennuksessa on toiminut Mäntylä-Snellman päiväkoti, Mäntylän neuvola, nuorisotilojan ja Snellmankodin asuntolarakennuksessa Mäntylän koulu.


Ampumahiihdon maailmanmestaruuskilpailut 2015 järjestettiin 4.–15. maaliskuuta 2015 Kontiolahdella, Suomessa. Avajaiset järjestettiin 4. maaliskuuta Joensuun torilla. Kilpailujen suojelijana toimi tasavallan presidentti Sauli Niinistö.


title: Ampumahiihdon maailmanmestaruuskilpailut 2015

text: Kilpailujen järjestäjä valittiin 5. syyskuuta 2010 järjestetyssä Kansainvälisen ampumahiihtoliiton kongressissa Pietarissa, Venäjällä. Äänestyksessä Kontiolahti voitti Holmenkollenin. Samalla Holmenkollen sai järjestettäväkseen seuraavan vuoden maailmanmestaruuskilpailut.


text: Aiemmin Kontiolahdella oli järjestetty vuoden 1999 MM-kilpailut. Tuolloin tosin osa kilpailutapahtumista jouduttiin siirtämään Holmenkollenin maailmancupin yhteyteen ankarien pakkasten vuoksi. Myös MM-kilpailuiden 1990 miesten viesti järjestettiin sääolosuhteiden vuoksi Kontiolahdella (muina paikkoina toimivat Minsk ja Oslo).


text: Kilpailuja varten stadionia uudistettiin paljon. Esimerkiksi katsomot uusittiin, jolloin stadionin yleisökapasiteetti nousi 15 000:een. Lisäksi stadionin sillat uusittiin ja Seinänousun maastokatsomo porrastettiin.


text: Kilpailujen aikana lämpötila oli muutaman asteen lämpimän puolella, joka aiheutti vaikeuksia kisajärjestäjille, sillä latu pehmeni esimerkiksi pikakilpailupäivänä paljon. Kansainvälisen ampumahiihtoliiton puheenjohtaja Anders Besseberg kuitenkin kiitteli kilpailujen jälkeen järjestäjiä ladun hyvästä kunnosta. Myös tuuliolosuhteet osoittautuivat ensimmäisen viikonlopun kilpailuissa haastaviksi. Myös Biathlon shuttle -bussien kanssa oli ensimmäisenä viikonloppuna ongelmia kun linja-autojen kapasiteetti ei riittänyt kuljettamaan yleisöä tarpeeksi nopeasti Joensuun torilta kilpailupaikalle. Tämä kuitenkin korjattiin loppuihin kilpailuihin.


text: Kilpailuja seurasi paikan päällä 88 300 ihmistä. Katsojamäärät vaihtelivat suuresti, sillä miesten kilpailut saivat paikalle vain joitakin tuhansia katsojia kun taas naisten kisoja seurasi jopa 10 000 katsojaa enemmän. Saksassa televisiosta kilpailuja seurasi parhaimmillaan noin kuusi miljoonaa katsojaa. Suomessa katsojia oli parhaimmillaan yli miljoona. Myös Euroopan yleisradiounioni kiitti kilpailujärjestäjiä onnistuneista järjestelyistä ja kilpailuista. Taloudellisesti kilpailut onnistuivat kattamaan kulunsa.


text: Maailmanmestaruuskilpailujen tilinpäätöksestä tehtiin kesällä 2017 tutkintapyyntö poliisille. Yksityisen henkilön tekemän tutkintapyynnön mukaan MM-kilpailujen järjestäjät olisivat merkinneet tilinpäätökseensä kuluja väärin jopa satojentuhansien eurojen arvosta.


text: Kilpailuissa oli 11 eri kilpailutapahtumaa. Kaikki kilpailut vaikuttivat maailmancupin tilastoihin.


text: Lähde


text: Päivämäärä: 7. maaliskuuta


text: Päivämäärä: 8. maaliskuuta


text: Päivämäärä: 12. maaliskuuta


text: Päivämäärä: 15. maaliskuuta


text: Päivämäärä: 14. maaliskuuta


text: Päivämäärä: 11. maaliskuuta


text: Päivämäärä: 13. maaliskuuta


text: Päivämäärä: 5. maaliskuuta


title: Subneoliittinen kivikausi

text: Varhaisneoliittinen- eli subneoliittinen kulttuuri tarkoittaa arkeologiassa kivikautista kulttuuria, joka on omaksunut jo eräitä neoliittisen kulttuurin määritelmään kuuluvia piirteitä, mutta ei kaikkia. Käsitettä käytetään nykyään lähinnä Euraasian taigavyöhykkeen mesoliittista elämäntyyliä harjoittavista yhteisöistä, jotka valmistivat keraamisia astioita ruuan varastointiin, valmistamiseen ja kypsentämiseen. Käsite esiintyy myös Aasian itäosien pleistoseeniin sijoittuvien ensimmäisistä keramiikkaa valmistavista ryhmistä puhuttaessa.


title: Subneoliittinen kivikausi

text: Suomessa ja Venäjällä tutkijat ovat käyttäneet käsitettä neoliittinen metsästäjä-keräilijöiden kulttuureista puhuttaessa, vaikka yleensä sen määritelmän keskeisin piirre on ollut karjanhoito ja kasvien viljely. Subneoliittinen käsite on luotu ilmaisemaan sitä elämänmuutosta, minkä metsästäjät kävivät läpi omaksuessaa uuden innovation, keramiikan.


title: Celerina/Schlarigna

text: Celerina/Schlarigna (puhekielessä , tai ; virallisesti Celerina/Schlarigna ) on kunta ja talviurheilukeskus Ylä-Engadinin laaksossa, Graubündenin kantonissa, Sveitsissä. Kunta sijaitsee Malojan hallintoalueella.


title: Celerina/Schlarigna

text: Celerinan kylä sijaitsee noin 1 800 metrin korkeudessa Innjoen laaksossa sekä lähivuorten rinteillä. Kunnan korkein kohta on Piz Saluver (3 161 m mpy.). Naapurikuntia ovat St. Moritz, Samedan ja Pontresina.


title: Celerina/Schlarigna

text: Vakituisia asukkaita kunnassa on noin 1 500, joista 34 % on ulkomaalaisia. Celerina oli 1940-luvulle asti pääosin retoromaaninkielinen kunta, mutta vuonna 2000 retoromaaninkieltä puhui pääkielenään enää 13 % vakituisista asukkaista. Kunnan pääkieli on saksa.


title: Celerina/Schlarigna

text: Celerina sijaitsee pari kilometriä Sankt Moritzista, ja käytännössä kunnat muodostavat yhteisen talviurheilualueen. Esimerkiksi St. Moritzin kuulu kelkkailurata sijaitsee suurimmalta osin Celerinan alueella.


title: Celerina/Schlarigna

text: Innjoen varressa kulkeva päätie 27 () kulkee kunnan läpi. Maantieyhteys Italiaan on muun muassa Berninasolan yli päätietä 29 pitkin. Celerina sijaitsee Rhätische Bahn St. Moritz – Samedan ja St. Moritz – Pontresina -rautateiden varrella.


title: Kari Hautanen

text: Kari Erkki Hautanen (s. 14. kesäkuuta 1949 Alajärvi) on suomalainen kauppaneuvos ja Suomen Kauppayhtiöt Oy:n toimitusjohtaja. Hautanen kirjoitti ylioppilaaksi Alajärven lukiosta vuonna 1968. Koulutukseltaan Hautanen on taloustieteiden kandidaatti. Hän on valmistunut Tampereen yliopistosta.